"Steven Gerrard Ayaa Ka Wanaagsanaa Frank Lampard Iyo Paul Scholes, Markaad La Ciyaarto Oo Kaliya Ayuun Baad Qiimayn Kartaa" - Gool24.Net\n“Steven Gerrard Ayaa Ka Wanaagsanaa Frank Lampard Iyo Paul Scholes, Markaad La Ciyaarto Oo Kaliya Ayuun Baad Qiimayn Kartaa”\nSteven Gerrard, Paul Scholes iyo Frank Lampard waxay ahaayeen xiddigihii khadka dhexe ee saddexda kooxood ee Liverpool, Manchester United iyo Chelsea, laakiin xulkooda qaranka England, waxa uu nasiib u yeeshay in saddexdooduba ay hal mar u wada dheelaan oo ay u raadiyaan guulo inkasta oo aanay usoo dhicin Koob Adduun.\nSaddexdan halyey oo iku suntan taariikhda kooxahooda, waxa marar badan laga dooday midkooda wanaagsanaa hase yeeshee, kabtanka Liverpool ee Steven Gerrard ayaa ugu dambayntii noqday xiddigga kusoo baxay qiimaynta laacib dhamaantood la ciyaaray oo garoonka kula xafiiltamay.\nMark Noble oo ah kabtanka West Ham United, waxa uu loollan lasoo galay Lampard, Gerrard iyo Shcoles, waxaana uu bannaanka soo dhigay qiimayntiisa shaqsiga ah iyo waxyaabaha ay ku kala sarreeyeen saddexdan ciyaartoy.\nLampard waxa uu Chelsea u dhaliyey goolal badan marka la barbar-dhigo heerka dhalinta goolasha ee labada ciyaartoy ee kale, laakiin Paul Scholes oo cimrigiisa oo dhan kusoo qaatay Old Trafford, waxa uu ahaa mid dhalintiisu yar tahay oo khadka dhexe ka habeeya kubadda naadigiisa guulaha u horseedaya.\nKabtankii hore ee Liverpool ee Steven Gerrard, waxa isaguna uu ahaa mid goolal badan dhaliyey goolal badan, balse hoggaamintiisa iyo hal-abuurkiisa kale ayaa 15 sannadood oo ka mid ah cimrigiisii Anfield ka dhigay xiddiga ugu magaca weyn ee ay jamaahiirta iyo xattaa laacibiinta kale ee garoonka ku sugan ka sugaan guusha. Laakiin nasiibka ayaa ka hor istaagay in aakhirkii xirfaddiisa uu u dabbaal-dego horyaalka Premier League oo kulankii ugu dambeeyey oo uu siibtay uu isagu sabab u noqday in koobka lagaga guuleysto.]\nHalyeyga West Ham ee Noble oo qiimaynta uu saddexdan ku sameeyey soo bandhigaya ayaa waxa uu yidhi: “Aniga i rumaysta, marka aan sheegayo ciyaartoy xiifan, kaliya waxaad sheegi karaysaa inuu wanaagsan yahay marka aad ciyaar iskaga hor timaaddaan. Saddexdooduba waxay ahaayeen ciyaartooyo sare oo iskood u taagan, laakiin Steven G ayaa ahaa ciyaartoy dhamaystiran.”\nNobel waxa kale oo uu sheegay in Steven Gerrard uu ahaa ciyaartoyga ugu wanaagsanaa ee abid uu ka hor tegay, waxaanu ku xigsiiyey Carlos Tevez iyo Dimitri Payet.\nGerrad waxa uu Liverpool u ciyaaray 504 kulan oo Premier League waxaanu u dhaliyey 121 gool, isagoo caawiyey 70 gool oo xiddigaha kale ee kooxdiisu dhaliyeen.\nSannadkii 2005 ayuu ku guuleystay Champions League, iyadoo ay kooxdiisa Liverpool qaab layaab leh uga daba-timid AC Milan oo saddex gool kala hor martay qaybtii hore.


HirShabelle oo ka hortimid hadalkii Golaha Midowga Musharraxiinta mucaaradka | Baahin Media Warka Somalia iyo Somalida\nWARARKA MAANTA HirShabelle oo ka hortimid hadalkii Golaha Midowga Musharraxiinta mucaaradka\nHirShabelle oo ka hortimid hadalkii Golaha Midowga Musharraxiinta mucaaradka\nMaamulka HirShabelle ayaa si cad uga horyimid qoraalkii kasoo baxay xubnaha Midowga Musharraxiinta mucaaradka ee lagu sheegay in aysan suuragal aheyn in doorasho lagu qabto magaalada Beledweyne ee maamulkaasi.\nGuddoomiye ku xigeenka koowaad ee baarlamaanka HirShabelle, Siraaji Sheekh Isaaq iyo guddoomiyaha gobolka Hiiraan oo maanta shir jaraa’id ku qabtay Beledweyne ayaa ka hadlay warka kasoo yeeray musharraxiinta, iyaga oo si weyn uga soo horjeestay.\nSiraaji oo shirka jaraa’id ka hadlay ayaa shaaca ka qaaday in dano siyaasadeed laga leeyahay warqadda kasoo baxday Midowga Musharraxiinta, wuxuuna tilmaamay in doorashada xildhibaanada labada aAal lagu qaban karo gudaha magaalada Beledweyne.\nSidoo kale waxa uu xusay in hadalka siyaasiyiinta mucaaradka ah uu qas iyo fowdo horleh ka abuurayo deegaanada HirShabelle, sida uu hadalka u dhigay.\nGuddoomiye ku xigeenka koowaad ee baarlamaanka HirShabelle oo hadalkiisa sii wata ayaa sidoo kale xusay inay HirShabelle raalli-gelin uga fadhido Golaha Musharraxiinta.\nDhankiisa guddoomiyaha maamulka gobolka Hiiraan Cali Jeyte Cismaan oo shirka jaraa’id ka hadlay ayaa shaaciyey inay Midowga Musharraxiinta u gefeen reer Hiiraan, gaar ahaan bulshada Soomaaliyeed ee ku dhaqan gudaha magaalada Beledweyne.\nJayte ayaa sidoo kale hoosta ka xariiqay in musharraxiinta hadalkan faafiyey ay doonayaan in doorashada laga weeciyo magaaladaasi, sida uu hadalka u dhigay.\nUgu dambeyn waxa uu ka digay sii socosha arrintan, isaga oo tilmaamay inay baal-marsan tahay heshiiskii doorashada, isla-markaana lagu dulminayo reer Beledweyne.\nSi kastaba hadalkan ayaa kusoo aadaya, xilli Midowga Musharraxiinta mucaraadka qoraalka ay soo saareen ku sheegeen in dhibaatooyin amni iyo kuwa siyaasadeed oo aan saamixi karin in doorasho lagu qabto Beledweyne ay ka jiraangudaha magaaladaasi.\nPrevious articleAfter Divorce Any New Union Should Be Handled Very Carefully\nNext articleMaamulka gobolka Banaadir oo ka laabtay fasax maanta la siiyey shaqaalaha + sababta\nYaa maal galiya Dacaayadaha lagu magac dilayo Siyaasiyiinta Mucaaradka ?!! (Xog)\nWar cusub oo ka soo kordhay dad 48 saac lagu weysanaa daadadkii ka dhuftay Qardho\nAkhriiso “ Muxuu ka yirii Abdikarim Hussein Guled Kulankii Baarlamaanka oo buuq dartiis loo soo xiray\nC/raxmaan C/shakuur oo Su’aalo ka keenay hadalo ku jiray wareysigii MD Farmaajo\nJubaland oo ka hadashay abaaraha ka taagan Gobolka Gedo & Hal Arin oo Musiibo ah Ka jirta\nAkhriso: Mowqifka A/Madoobe & DENI ee shirka Dh/mareeb oo la Ogaaday\nKulan dhex-maray wasaarada amniga DF iyo mas’uuliyiinta gobolka Gedo oo afar qodob laga soo saaray\nDHAGEYSO: Dawlada Oo Sheegtay In Meydadka Shabaab Ka Carareen Dagaalkii Daynuunaay Ay Hayaan\nQaramada Midoobey oo Saraakiil Horay ooga Tirsanaa Al-shabaab Tababar Usooxirtay\nDAAWO:Majaajilayste caanka ah dunida oo loo haysto in uu yiri “Afrika ayaa ku gulaystay Koobka aduunka “.


Faysal Cali Waraabe Oo Sheegay Sabata kaliya Ee Aanay Soomaaliya Iyo Itoobiya u Heshiin Karin | Raadgoob\nFaysal Cali Waraabe Oo Sheegay Sabata kaliya Ee Aanay Soomaaliya Iyo Itoobiya u Heshiin Karin\nNovember 17, 2018 - Written by admin\nEng Faysal Cali Waraabe gudoomiyaha xisbiga ucid oo si weyn kaga hadla arimaha siyaasadda Soomaalida ayaa ka hadlay xidhiidhka u dhaxeeya dowladda Soomaaliya iyo Ethiopia iyo heshiisyada ay labada dowladood wada saxiixdeen.\nIsaga oo la hadlayay dhalinyaro badan ayuu sheegay in Somalia hadda aysan awood buuxda u laheyn inay wax ku darsato dalka Ethiopia oo dowlad adag leh, islamarkaana shacabkiisu badan yahay.\nArinta ugu adag ee aan suurogal ka dhigeyn in Somalia ay Ethiopia wax ku darsato ayuu ku sheegay inay tahay in hadda Soomaalida kala daadsan yihiin oo awood buuxda aysan laheyn, sida uu hadalka u dhigay.\n“Waa isaga leh Soomaaliya ayaan ku darayaa Ethiopia, ma maanta Soomaali meeleey wadan wax kula darsato miyay jirtaaba, Markaad awood leedahay ee aad dhisan tahay ayaa wadahadal la galaa, oo dal wax lagu darsadaa”.\n“Markaad kala daadsan tahay oo aad afar madaxweyne iyo ka badan leedahay, dal waxba laguma darsado, waxaa waxa u geynayaa waxa weeye Somaliland aan soo aaso”ayuu yidhi Faysal Cali Waraabe.\nWuxuu sheegay in arintaasi ay dhibaato ku tahay Soomaaliya, islamarkaana Somaliland aysan cidna aasi karin sida uu hadalka u dhigay.\nDad badan oo siyaasiyiin ah iyo dadka falanqeeya arrimaha geeska Africa ayaa siyaabooyin kala duwan u dhaliilay xidhiidhka u dhaxeeya madaxda Ethiopia iyo Somalia iyo heshiisyada qaar oo labada dhinac ay kala saxiixanayaan.


Akhriso: Guddiyada Doorashada Dadban ee Maamul Goboleedyada Qaar oo La Magacaabay – Goobjoog News\nWaxaa saacadihii tagay la magacaabay guddiyo kala duwan oo dowlad goboleedyada ay u xil saareen qabashada doorashooyinka dadban ee qaran ee ka dhacaya maamul goboleedyada.\nIlaa hadda waxaa si rasmi ah loogu dhawaaqay guddiyada doorasho ee Galmudug, Koonfur galbeed iyo Somaliland.\nMadaxweynaha dowlad goboleedka Galmudug Axmed Cabdi Kaariye Qoorqoor ayaa ku dhawaaqay xubnaha guddiga doorashada heer federaal ku maamulka Galmudug doorashada soo aadan, xubnaha ayaana ka kooban 8 xubnood , waxaana ku jira laba haween ah.\nSidoo kale madaxweynaha maamulka Koonfur Galbeed Soomaaliya Cabdicasiis Laftagareeen ayaa ku dhawaaqay xubnaha guddigaas ku matali guddiga doorashada heer federaal sida lagu ballamay heshiiskii kusoo idlaaday Muqdisho, waxaana uu soo magacaabay 8 xubnood waxaana ku jira laba haween ah.\nDhanka kale raiisalwasaaraha xukuumadda federaalka Soomaaliya Maxamed Xuseen Rooble ayaa ku dhawaaqay guddiga maamulaya doorashada xildhibannada Somaliland kasoo galayo dowladda federaalka, waxaana ay ka kooban yihiin 11 xubnood, kuwaas oo maamulayo doorashada labada aqal ee Somaliland ee Muqdisho lagu qabanayo.\nKhadar Ciise Xuseen\nSundus Ibraahim Cali\nMaxamed Cabdullahi Jirde\nCabdiraxmaan Cusmaan Aadan\nSamsam Maxamed Faarax\nNajiib Xuseen Samaale\nKahadar Cabdullahi Aden\nIfraax Cumar Ducaale\nUmeyma Cabdullahi Ciise\nMaamullada Jubbaland iyo Puntland ayaa weli ku dhowaaqin xubanaha guddiyada heer federaal ee doorashooyinka qaranka ee ka dhicidoona maamulladaas sida lagu ballamay heshiiskii ay wada gaareen Farmaajo iyo maamullada dalka.


Isku shaandheyn lagu wado in lagu sameeyo Golaha Wasiirada Yaase Bixidoona? | Wardoon Wardoon.net - Somali News\nIsku shaandheyn lagu wado in lagu sameeyo Golaha Wasiirada Yaase Bixidoona?\nWarar lagu kalsoonaan karo oo ay heleyso Wardoon.net ayaa sheegaya inay socoto qorshe la doonayo in Isku shaandheyn loogu sameeyo Golaha Wasiirada Soomaaliya, iyadoo arrintan ay kulamo iyo wada tashi ka lahaayeen Madaxweynaha iyo Ra’iisul Wasaaraha.\nRa’iisul Wasaaraha oo haatan safar dheer dalka uga maqan ayaa la sheegay in ka hor inta aanu dalka ka bixin ay isaga iyo Madaxweynaha dhowr jeer iska arkeen arrinta isku shaandheynta, arrimo badan ay isla meel dhigeen oo ah shaqsiyaad la hadal haayo inay ku soo laaban doonaan Golaha Wasiirada.\nIlo wareedyo ku dhow dhow Madaxtooyada ayaa inoo xaqiijiyay in arrinta ku saabsan isku shaandheynta ay aheyd mid maalmihii la soo dhaafay aad isu soo taraysay, inkastoo aan wali la isku afgaran qaabka isku shaandheynta u dhaceyso, balse wada tashiyada ay ahaayeen kuwo horu dhac u ahaa isku shaandheyn dhowaan la filayo inay dhacdo.\nWararka qaar ayaa sheegaya in qaar ka mid ah Wasiiraddii horay loo diiday ay ka soo dhex muuqan doonaan isku shaandheynta, halka xubno qaarna ay daaqada ka bixi doonaan, waxayna isku shaandheyntan noqon doonin mid Golaha Baarlamaanka looga baahdo ansixin.\nIlaha aan warkan ka soo xigan ayaa sidoo kale inoo xaqiijiyay inay u badan tahay qaar ka mid ah saaxibada Madaxweynaha inay ku soo laabtaan masraxa Golaha Wasiirada, waxaase la ogeyn xilalka ay heli doonaan, waxaana durba si horu dhac ah loo calaamadeynaya xubno ay dhici karto inay meesha ka baxaan.\nWaxaa sidoo kale lagu wadaa in isku shaandheyntan ay dhacdo dhamaadka bisha Ramadaan ama illaa bisha Soon-fur, waxaana isku shaandheyntan imaaneysaa marka ay Xukuumaddan u buuxsanto lix bilood, maadaama ay haatan u socoto bisha shanaad.\nDhinaca kale waxaa soo baxaya warar sheegaya in C/llaahi Maxamed Cali (Sanbaloolshe) loo magacaabay Safiirka Turkiga, balse warkan ayaan wali xaqiijin karin, marka laga reebo hadal heynta beryahan jirtay, waxaana la sheegayaa in dhowaan Golaha Wasiirada magacaabi doonaan Safiiro cusub oo dalalka Turkiga iyo Mareykanka ah.\nXukuumadda Soomaaliya oo howl adag ay sugeyso ayaa la filayaa in sanadka 2016 ay dalka gaarsiiso doorasho, hase ahaatee inta aan la gaarin ayaa laga doonayaa inay qabato dhamaan barnaamijyadii lagu gaari lahaa hiigsiga sanadka 2016.


Arsenal Oo La Kulantay Real Madrid Si Ay Ugala Hadlaan Heshiiska Eden Hazard.\nHomeWararka CiyaarahaArsenal oo la kulantay Real Madrid si ay ugala hadlaan heshiiska Eden Hazard.\nApril 9, 2022 Wararka Ciyaaraha, Horyaalka Ingiriiska, Horyaalka Spain, Suuqa kala iibsiga 0\nArsenal ayaa lagu soo waramayaa in ay todobaadkan la kulantay kooxda Real Madrid si ay ugala hadlaan suurtogalnimada in ay amaah ku helaan Eden Hazard .\n31-sano jirkaan oo haatan ku jira xaalad ka soo kabasho ah oo looga sameeyay lugta, ayaa mar kale ku dhibtooday inuu boos ka helo Los Blancos xilli ciyaareedkan, isagoo kaliya hal gool dhaliyay iyo labo caawin 22 kulan oo uu saftay tartamada oo dhan.\nHazard ayaa wali wax ka badan labo sano uga harsan tahay qandaraaskiisa Bernabeu, laakiin kooxda Carlo Ancelotti ayaa la sheegay inay u furan tahay inay u ogolaato inuu baxo inta lagu guda jiro suuqa kala iibsiga xagaagan.\nSida laga soo xigtay Foot Mercato , Arsenal ayaa la kulantay Real Madrid horaantii isbuucaan si ay ugala hadlaan suurtogalnimada ‘amaah oo leh ikhtiyaar ay ku iibsan karaan’ suuqa soo socda.\nWarbixinta, ayaase sheegeysa in Hazard uusan haatan ka fikireynin u dhaqaaqista Gunners, maadaama uu doonayo inuu sii joogo oo uu u dagaalamo xirfadiisa Real Madrid.\nWeerar yahanka ayaa la rumeysan yahay inuu ka caga jiidayo inuu u wareego kooxaha kale waxaana uu ku qanacsan yahay inuu ku soo laaban karo qaab ciyaareedkiisii ugu fiicnaa xilli ciyaareedka soo socda.


SAWIRO:-Madaxweynaha KG oo farriin u direy Ciidamo loo diyaariyey Sh/Hoose - Radio Risaala: Somali News Online\nHome Wararka SAWIRO:-Madaxweynaha KG oo farriin u direy Ciidamo loo diyaariyey Sh/Hoose\nSAWIRO:-Madaxweynaha KG oo farriin u direy Ciidamo loo diyaariyey Sh/Hoose\nMadaxweynaha Dowlad Goboleedka Koonfur Galbeed Cabdicasiis Xasan Maxamed Lafta-gareen oo ku sugan Magaalada Muqdisho ayaa Maanta waxaa uu booqday Ciidamo Maamulkaas loogu tababarey Magalada Muqdisho.\nCiidamadaan oo tiro ahaa gaaraya 400 oo Askari ayaa ah kuwa ka tirsan Booliska Koonfur Galbeed,kuwaas oo lagu tababarey Xerada Tababarka ciidamada ee Janeraal Kaahiye ee Magaalada muqdisho,iyaga oo ka howlgeli doona Gobolka Shabeellaha Hoose.\nKormeerka ayaa waxaa Madaxweyne laftagareen ku wehlinayey taliyaha Ciidamada Booliska Soomaaliyeed Xasan Maxamed Xijaar,waxaana uu kula dardaarmey Ciidamada inay waajibaadkooda u gutaan sidii loogu talo galaye.\nWaxaa uu sheegay in Ciidamadaan ay ka howlgeli doonaan Gobolka Shabeellaha Hoose gaaran ahaan deegaannada dhawaan laga saarey xubnaha ka tirsan Ururka Al-Shabaab,isaga oo sheegay in qalabkooda loo dhameystiri doono.\n29-kii Bishii December ee sanadkii tegay ee 2019 ayaa waxaa ciidamadaan tababarvmuddo u socdey loogu soo xirey xerada tababarka Janeraal Kaahiye ee Magaalada Muqdisho,kuwaas oo dhawaan la geyn doono Gobolka Shabeellaha Hoose.\nPrevious articleMashquulkii ugu badnaa oo ka jira Magaalada Dhuusamareeb\nNext articleCiidamada Dowladda oo dagaal kula wareegay deegaan ka tirsan Jubabda Hoose\nAmnesty International oo dalbatay in si shuruud la’aan ah lagu sii daayo Wariye Abuja\nWasiir Goodax oo faahfaahiyay sidda uu dhacayo Imtixaanka Shihaadiga ah\nTaiwan oo wakiil u soo Magacowday Somaliland\nSaraakiil gaartay Guriceel & Wafdi ku wajahan\nDhageyso:-Muxuu Guddoomiye Mursal ka yiri Maqaamka G/Banaadir?\nDHAGEYSO: Warka Duhur ee Radio Risaala 03-07-2020\nDHAGEYSO: Warka Habeen 2-7-2020\nAmnesty International is concerned about the continued detention of journalist Mohamed Abdiwahab Nur (Abuja) and the organization is calling on Somalia authorities to immediately...


Maxay Calooshaadu u Kuusan Tahay? - Daryeel Magazine\nMaxay Calooshaadu u Kuusan Tahay?\nNooca cunnada jirkeenna siisa tamar ay xubnaheennu ku dhaqdhaqaaqaan waxaa loo yaqaan\nkarboohaydareetis(carbohydrates). Cuntooyinka laga helo waxaa ka mid ah baastada, bariiska, rootiga, baradhada, galleyda iqk. Sokorta laga helo miraha waa nooc ka mid ah karboohaydareetiska. Jirkeennu marka uu burburiyo karboohaydareetiska wuxuu u sii beddelaa sokor fudud oo hadhow ku dhex milmi karta dhiigga, si markaas ay xubnaheennu u helaan tamar ay shaqo ku qaban karaan. Haddii aad cunto karboohaydareetis ka badan inta jirkaagu u baahan yahay, waxaa dhacaysa in jirku keydiyo oo uu u beddelo dufan si mar dambe loo adeegsado. Haddii cuntada aad cuneyso ay badan tahay, dhaqdhaqaaqa aad samaynaysana uu yar yahay, jirkaagu wuxuu billaabayaa in uu dheefta cuntada dufan ahaan u keydiyo waana sababta hadhow aad u cayilayso.\nMaxay farta dhakhaatiirtu u Tahay mid Qoraakeeda aan La Fahmayn Waa Maxay Is-Hormarin Qofeed? Maxayse Tahay Muhiimadda Ay Leedahay? Maxay Tahay Sababta Nebi Maxamed U Doorbiday In Lagu Afuro Timir? Toddoba Arrimood oo ay tahay in aanad Samayn Markaad Cadhaysan tahay


Apple Music waxay sheegtaa inay bixiso dinaar halkii taran kasto oo loogu talagalay farshaxanka | Wararka IPhone\nApple Music waxay sheegaysaa inay bixiso dinaar halkii taran kasto oo loogu talagalay farshaxanka\nAngel Gonzalez | 18/04/2021 18:00 | Apple Music, Noticias\nSpotify iyo Apple Music ayaa ugu sareysa adeegyada muusikada qulqulka. Inkasta oo saldhigga dhageysiga uu ku sii kordhayo Apple Music, Spotify wali waa boqor. Iyadoo in ka badan 150 milyan oo isticmaale isticmaale ah iyo in ka badan 250 milyan oo adeegsadeyaal ah oo hoos imanaya dhageysiga xayeysiinta, waxay u horseedaa suuq sii kordheysa oo tartan ah kaasoo farshaxan-yahannadu waxay dalbanayaan muhiimad dheeri ah oo dhaqaale. War-saxaafadeed ay Apple Music u dirtay farshaxanada, soo saarayaasha iyo shirkadaha rikoodhada, habka lacag bixinta ee adeegga ayaa lagu xaqiijiyay waxaana soo baxday in Big Apple waxay bixisaa boqolkiiba hal doolar soo saar kasta oo la sameeyo.\nApple waxay bixisaa hal dinaar halkii dhageysi, waa labanlaab waxa Spotify ay bixiso\nLa note by Apple Music wuxuu ku dhashay dhowr sababood. Marka hore, iyada oo laga jawaabayo mid ay daabacday shirkadda 'Spotify' toddobaadyo ka hor halkaas oo ay ku sharraxday sida ay adeegyadeeda ugu abaalgudday fannaaniinta. Ta labaad, in la sii wado in la ilaaliyo daahfurnaan caafimaad leh oo udhaxeysa Apple Music iyo fanaaniinta, howl muhiim ah oo ka socota Cupertino oo dhowr jeer carabka ku adkeeyay inay aad muhiim ugu tahay iyaga. Iyo, ugu dambeyntii, in la isku dayo in la soo jiito wadajirka farshaxanka si aad iyo aad loogu maalgeliyo waxyaabo gaar ah oo ku saabsan adeegga qulqulka muusikada ee Apple.\nIOS 14.5 waxay keeneysaa liiska muusikada ee ka badan 100 magaalo ee Apple Music\nHal dinaar dhageysi kasta waa waxa Apple Music ay siiso fannaanka. Si kastaba ha noqotee, ma aha in lacagta badankeedu ay ku dhacdo farshaxanka laftiisa, laakiin waxaa jira dhexdhexaadiyeyaal: shirkadda diiwaanka, daabacayaasha, xayeysiiyaasha, iwm. Haddii aan isbarbar dhig ku sameyno sida ay Spotify u bixiso waxaan arkeynaa in ay ku dhowdahay laban laab tan iyo markii ay Spotify bixiso inta udhaxeysa seddex meelood meel iyo bar doollar dhageysi kasta. Si kastaba ha noqotee, natiijada ugu dambeysa ayaa ah in Spotify ay ka soo saarto dakhli aad u fara badan saldhigga isticmaale ee firfircoon ee ay leedahay.\nUgu dambeyntii, waa inaan sidoo kale iftiiminaa asalka lacag bixinta ee Apple Music Taasi waxay si toos ah uga timaaddaa bixinta rukunka isticmaalayaasha. Halka shirkadda Spotify ay leedahay qayb weyn oo xayeysiiyayaal ah oo iyagu lacag bixiya si ay ugu muuqdaan xayeysiis in ka badan 250 milyan oo isticmaale oo aan bixin adeegga Premium.\nWadada buuxda ee maqaalka: Wararka IPhone » Alaabada Apple » Apple Music » Apple Music waxay sheegaysaa inay bixiso dinaar halkii taran kasto oo loogu talagalay farshaxanka\n120Hz wuxuu mar kale soo bandhigayaa warar xan ah oo ku saabsan iPhone-ka soo socda\nDhamaan wararka Apple ay ku soo bandhigi doonto munaasabaddeeda


Maxaad dhihi laheyd xaaskaaga wax yar ka hor geeridaada! (Dhambaal) - Caasimada Online\nHome Warar Maxaad dhihi laheyd xaaskaaga wax yar ka hor geeridaada! (Dhambaal)\nMaxaad dhihi laheyd xaaskaaga wax yar ka hor geeridaada! (Dhambaal)\nSullivan Ballou Wuxuu ahaa major, looyar iyo siyaasi Mareykan ah. Waxaa lagu xasuustaa warqaddan uu u qoray xaaskiisa Sarah Hunti Shumway xili ay nolashiisa ka harsantahay hal usbuuc oo qura. warqadan wax ay ka mid noqotay warqadaha ugu saameenta badan marka laga hadlayo umuuraha jaceylka.\nSarahdayda aadka Qaaliga iigu aheey:\nWaxaa ii muuqaneysa in aynu maalmaha soo socda dhaqaaqi doono, lagaba yaabee baratiba. Maadaama aanan awoodidoonin in aan markale warqad kuu soo qoro waxaan ku qasbanahay inaan kuu soo qoro dhowr sadar oo indhahaaga soo gaaridoono xili aan ahay wax aan jirin(dhintay)\nKama shakisani kaalsooni darana kama qabo qadiyadda aan ku mashquulsanahay, dhiiranaanteyda ma aha mid joogsaneysa ama daciifeysa. Waxaan ogahay sida xadaarada Mareykanka ay ugu xirantahay guuleysashada dowladan iyo sida halyeeyadii naga horeeyey ee dhiigooda u huray dalkan ay abaal noogu leeyihiin. Waxaan rajeynayaa inaan abaalkaas gudo oo aan farxadeyda oo dhan uga dhaxbaxo si ay dowladan awoodda u hanato.\nSarah Jaceylka aan adi kuu qabo waa mid aan dhiman, Jaceylkaagu waxa uu igu xiray xarko adag oo aysan jirin wax goynkara, sidaa oo ay tahay jaceylka aan wadankan u qabo ayaa sidii dabeel xoogan oo kale iiga tanbadiyay oo i keenay goobaha dagaalka. Xusuusta dhacdooyinkii farxada badnaa ee aan adiga kugula raaxeystay ayaa maskaxdeyda ku soo uruuraya. Alle iyo adiga ayaan si qoto dheer ugu mahadcelinayaa sida aan mudada dheer ugu raaxeystay. Way adagtay inaan hilmaamo xusuustaas iyo waxa aan rajeynayo hadii allaha awooda leh ogolaado oo ah in sanadaha soo socdo aynu jaceyl ku wada noolaano oo aan agteena ka aragno wiilasheenii oo weynaaday misna noqday ragg aad loo ixtiraamo.\nKuuma cabiri karo dareenkeyga habeenkan xagaaga ah ee daggan, waxaa hareeraheyga jiifa kumanaan rag ah qaar badan oo ka mid ah waxa ay ku jiraan raaxadoodi ugu dambeysay, laga yaabee in tahay wax yar ka hor geeridooda. Qudheyda waxaan shaki ka qabaa in Geeridii ay igala soo daba xaluulaneyso gumaceeda burburintabadan.\nHadii aanan soo noqon Sarahdeeyda qaaliga aheey waligaa ha hilmaamin sida aan kuu jeclahay, sidoo kale ha iloobin in marka neefta dambeyso ay iiga bixeyso goobta dagaalka in aan ku hadaaqidoono magacaaga.\nQaladaadkeyga iska cafi iyo dhibaatooyinkii tirada badnaa ee aan kuu geestay. Alla maxaan mararka qaar ahaa doqon axmaq ah!\nAlla Sarah hadii ay dad dhintay soo laabtaan oo ayaga oo aan la arag ku dulmeereestaan kuwa ay jecelyihiin waan kula joogidoonaa maalmaha iftiinka badan leh iyo habeenada mugdiga badan leh, markasta waan kula joogi doonaa, markasta waan kula joogi doonaa, neecawda qabow ee aad daanka ka dareemidoonto ogow waa neefteyda, dabeesha xanuunka leh aad arkidoonto xiliga aad macbadkaaga ku jirtana waa ruuxdeyda oo ku agmareysa.\nSarah sidii qof dhintay ha iigu barooran, iga soo qaad inaan tagay, isug, waana kulmidoonaa markale.\nWaxaa turjumay Wariye Axmednuur Cabdulaahi Cali


Tahriibe Soomaali ah oo dib u laabtay kaddib markii uu wax kasta u\nSannad kasta, qaxooti iyo tahriibyaal badan oo Soomaali ah ayaa qaata go’aan adag oo ay kaga tagayaan qoysaskooda uguna badheedhayaan halista tahriibka, iyaga oo rajaynaya in ay nolol cusub ka bilowdaan Yurub.\nYaasmiin*, oo ka mid ah qaxootiga Soomaalidu waxa ay da’deedu jirtay keliya 26 sano markii ay ka tagtay Itoobiya islamarkaana ay qaadatay go’aanka ay kaga gudbayso Lamadagaanka Saxaara si ay iskugu daydo in ay u gaadho Yurub. Waxa uu ahaa socdaal cabsi badan oo khatar ah.\nMarkii uu dhintay Yaasmiin odaygeedu, waxa ay saaxiibbadeed ku tashkiiliyeen in ay Yurub tagto si ay nolol wanaagsan ugu hesho gabadheeda 9 jirka ah. Yaasiin waxa ay isku dayday in ay ka gudubto Suudaan si ay u gaadho Masar ugu na socdaasho qaaradda Yurub. Laba jeer ayaa la qabtay – markii kowaad waxa ay masuuliyiinta ku qancisay in ay booqanayso ehelkeeda oo Suudaan jooga, mar labaadkii se waxa qabsaday magafayaal. Kaddib markii ay ka gudubtay soohdinta u dhaxaysa Itoobiya iyo Sudaan, Yaasiin waxa ay magafayaashu u sheegeen in ay Masar ku geynayaan 250 doolar. Yaasmiin waxa ay xasuusanaynsaa in ay geed hoostii ku sugaysay gaadhi u yimaadda si uu xadka u gaadhsiiyo, bal se taasi beddelkeeda waa la garaacay waa na la kufsaday. Yaasiin waxa ay tidhi, “Meel ayaa uu i geeyay, wuu i garaacay ugu dambayna waxa uu igu hor kufsaday inantayda.”\nKufsigaasi waxa uu Yaasiin u sababay in ay uur qaaddo, gabadh ayaanay ku dhsahay Suudaan. Waxa ay ka cabsatay in qoyskeeda iyo saaxiibbadeed ay ka fogaadaan kuna takooraan ilmaha ay guur la’aanta ku dhashay. Intii ay joogtay Suudaan waxa ay is guursadeen nin Soomaali ah oo ka caawiyay cisbitaal si ay u soo kabato. Mar labaad ayaaay uur qaadday, laakiin guurkaasi ma noqon mid waara.\nAakhirkii, waxa ay Yaasmiin ku soo laabatay Itoobiya iyada oo wadata saddex gabdhood oo yaryar kaddib safar halis ah oo aan lahayn biyo iyo cunto oo ay kaga gudubtay lamadegaanka. Hadda waxa ay ku nooshahay xerada qaxootiga ee Kobe ee ku taalla deegaanka Soomaalida Itoobiya laakiin waxa maskaxdeeda ka guuxaya argagaxa ay soo martay waxaana ay la dhibaataysan tahay dhibaatooyin caafimaad oo ka dhashay dhaawacyadii soo gaadhay.\n*Magacyada waxa loo beddelay si loo qariyo\nTalyaanigu waxa uu dib u bilaabay masaafurinta tahriibayaasha sharci darrada ah oo uu ku celinayo Tuniisiya


Somaliland: Wasiir Jideeyay Dhaqan Laf-jab Ku Ah Ammaanka Iyo Dawladnimadda Somaliland Oo Suxufiyiinta Qafaalanaya - Wargane News\nHome Somali News Somaliland: Wasiir Jideeyay Dhaqan Laf-jab Ku Ah Ammaanka Iyo Dawladnimadda Somaliland Oo...\nMa Go’aan Xukuumadeed Baa Mise Waa Awood Qaran Oo Wasiir Waran-cadde Ku Gabood Falay?\nWasiirka Arrimaha Gudaha Somaliland, Cali Maxamed Waran-cadde, ayaa la soo baxay dhaqan halis ku ah ammaanka dalka oo haddii aan wax laga qaban sawir taban ka bixin kara nabad-gelyadda jamhuuriyadda Somaliland iyo madax-banaanida Saxaafadda labadaba.\nDhaqankan cusub ee Wasiir Waran-cadde soo kordhiyay ayaa ah in ilaaladiisu ay afduubaan saxaafadda ka dibna ay garaacaan inta ay guryo gaar ah la tagaan. Dhacdadii ugu dambaysay waxay askarta Wasiirka Daakhiligu ay sifo sharci darro ah u afduubteen weriye Cabdi fataax Ismaaciil Caarshe. Iyadoo 7-dii Bishii September 2014-kii ay ku kaceen ilaalada dhaqan noocan oo kale ah oo ay ku afduubeen weriye Cabdi Shakuur Muxumed Muuse.\nNaqdiga Ururka SOLJA\nUrurka Suxufiyiinta Jamhuuriyadda Somaliland ee SOLJA, ayaa si xoogan u cambaareeyey tacadiyo fool xun oo Wasiirka Arrimaha Gudaha Cali Maxamed Warancadde iyo ilaaladiisu u gaysteen weriye Cabdifataax Ismaaciil Caarshe maalintii Sabtidii toddobaadkan.\n“Ururka Suxufiyiinta Jamhuuriyadda Somaliland ee SOLJA waxa uu si adag u cambaaraynayaa tallaabada ay Wasiirka Wasaaradda Arrimaha Gudaha Somaliland Md. Cali Maxamed Warancadde iyo ilaaladiisa gaarka ah ku qafaasheen, isla markaana guri ugu xidheen, iyagoo dhaawacyo gaadhsiiyey weriye Cabdifataax Ismaaciil Caarshe oo ka mid ah suxufiyiinta Somaliland.\nUrurka SOLJA waxa uu u arkaa in Wasiir Cali Maxamed Warancadde iyo ilaaladiisa gaarka ah caado ka dhigteen tacadiga, jidh-dilka iyo u caga-juglaynta suxufiyiinta Somaliland, iyadoo ay dhacdadan ugu dambaysay walaac ku abuurtay ururka iyo weriyayaashaba.\nIlaalada gaarka ah ee Wasiir Cali Warancadde waxay subaxnimadii maalinta Sabtida ka qafaasheen wariye Cabdifataax Ismaaciil Caarshe isagoo gurigiisa ka soo baxay oo dukaan wax ka iibsanaya, waxayna ku riteen gaadhi, iyagoo la tegay guri ku yaal meel qarsoon, waxaanay ugu geeyeen Wasiirka Daakhiliga, isagoo markiiba gacanta u qaaday xilligaas oo askartiisa mid ka mid ahna laba-dible u hayey suxufiga.”\nUrurka SOLJA waxay sheegeen walaaca ay ka qabaan facaa’ilkan ugubka ah ee Wasiirka daakhiligu la soo baxay. “Wasiir Warancade iyo ilaaladiisa gaarka ah ee weriyaha guriga qarsoon ku garaacay waxay hayeen ilaa iyo galinkii dambe ee Sabtida, iyagoo markii ay dhaawacyo culus u gaysteen si qarsoodi ah u geeyey Saldhigga Dhexe ee Booliska magaalada Hargeysa, halkaas oo ay haddana qol madow ku xidheen, iyadoo aan la marin OB-ga.\nSida uu wariye Cabdifataax Ismaaciil Caarshe u xaqiijiyey SOLJA, muddadii saldhiga lagu hayey oo dhammayd saddex maalmood, waxa laga qariyey in eheladiisa iyo SOLJA ogaadaan xadhiga iyo jidh-dilka loo gaystay, iyadoo aan la siin wax cunto ah,”Ayuu Guddoomiyaha SOLJA Maxamuud Cabdi Jaamac (Xuuto) ku dooday.\nMr. Xuuto waxa uu falkan ku tilmaamay kii ugu xumaa ee sannadkan soo mara warbaahinta Somaliland, waxaanu yidhi Dhacdadan oo ah tii ugu xumayd ee sannadkan dhacda, waxay caddaynaysaa in Wasiirka Arrimaha Guduhu ku tallaabsaday ficil aan ka dhicin dal shuuci ah, iyadoo Jamhuuriyadda Somaliland tahay dal dimuquraadi ah oo waliba dastuurka qaranka iyo Xeerka Saxaafadda dammaanad qaadeen madaxbannaanida saxaafadda iyo xorriyatul-qawlka.”\nWeriyihii u horeeyay Ee Wasiirku Afduubay\nSidoo kale, 7-dii bishii Septemer 2014, ayaa ilaalada Wasiir Waran-cadde waxay afduubeen Weriye Cabdishakuur Muxumed Muuse (Heer-sare) oo ka mid ah suxufiyiinta dalka oo ay ku haysteen maqaal lagu qoray shabakadda Oodweyne oo uu mar la shaqeyn jiray isla markaana aanu kama war haynin maqaalkan.\n“Lix nin oo ciidan ah oo ka tirsan ilaaladda wasiirka daakhiliga Cali Waran-cadde, ayaa khasab igu afduubtay. Waxaanay i yidhaahdaan fuul gaadhiga, markay xoog igu saareen gaadhigii waxay igu yidhaahdeen mabaxuus ayaad tahay saacaddan laga bilaabo. Waxaana la I geeyay gurigii Wasiirka.”ayuu yidhi Cabdishakuur Heersare.\nIllaa imika Wasiirka Arrimaha Guduhu kama uu hadlin eedahan laf-jabka ku ah nabad-gelyadda dalka iyo sumcadiisa labadaba. Sidoo kale waxa loo baahan yahay in la suuliyo dhaqankan foosha xun ee Wasiir waran-cadde jideeyay. Cawaaqibka ka dhasha weerarkan qorsheysan waxa uu tumaati iyo dhabar jab ku noqonayaa xukuumadda Madaxweyne Axmed Siilaanyo oo ay tahay inay tallaabo sharci ah laga qaado Wasiirkan sida ka baxsan sharciga ugu tagri falaya awoodihii qaran ee uu ummadda ugu adeegi lahaa.\nSidoo kale, saxaafadda Somaliland oo lagu tilmaamo kuwa ugu xoriyadda wanaagsan marka la eego dunida saddexaad, ayay arrintani cabsi weyn ku abuuraysaa. waxa kale oo ay tallaabadani noqon kartaa dhaqan caam ah oo xukuumad, mucaarid iyo Ganacsataduba ay ku hagardaameeyaan saxaafadda,


(SAWIRRO) Siyaasi Cabdi faarax Juxa oo ku dhawaaqay inuu u taagan yahay xilka madaxtinimada Puntland. | puntlandi.com\nFriday, August 10th, 2018 | Posted by P2\n(SAWIRRO) Siyaasi Cabdi faarax Juxa oo ku dhawaaqay inuu u taagan yahay xilka madaxtinimada Puntland.\nGarowe (Puntlandi) Wasiirkii hore ee waxbarashada dowladda Puntland iyo sidoo kale soo noqday wasiirkii hore ee arrimaha gudaha dowladda federalka Soomaaliya, Cabdi Faarax Siciid Juxa ayaa xalay ku dhawaaqay olalahihii doorashada Puntland islamarkaana caddeeyay inuu yahay murashax u taagan xilka madaxweynaha dowladda Puntland ee 2019.\nMurashax Juxa ayaa olalahaan kaga dhawaaqay xaflad si heer sare ah loosoo qaban qaabiyay oo ka dhacday hotel Grand ee magaalada Garowe, taasoo ay ka qeyb galeen marti sharaf gaaraysay boqolaal ruux oo ay ku jireen murashixiin u taagan xilka madaxtinimada Puntland.\nMurashax Abdi Farah Siciid ayaa doonitaankiisa kursiga ugu sareeya Puntland saldhig uga dhigay laba arimood oo kala ah Aragti iyo Feker uu ku wajihi karo caqabada Puntland maanta horyaala, oo uu tilmaamay haddii fursad loo siiyo inuu wajihi karo, midda labaadna wuxuu ku sheegay inuu saldhig u yahay hormuud iyo dhaq-dhaqaaq jiil cusub ay tooshka isku dhiibayaan, kaasoo ay aragti dheer hoggaaminayso.\nJubaxa waxa uu sheegay inuu xoogga saari doono Amniga oo qofkasta oo Puntlander ah uu nabad ku seexan doono kuna soo toosayo. Waxa uu caddeeyay inuu kobcin doono dhaqaalaha Puntland, gacan ammaan ah uu galin doono, sidii loogu talagalayna uu u maamulayo, haddii xilkan uu ku guulaysto. Saldhiga barnaamijkiisa ayuu ku tilmaamay ” Wadajir Bulsho” waxa uu caddeeyay inuu doonayo inuu horseed ka noqdo Puntland oo Heshiis ah oo isku calool fayow, taasoo bahda dhaqanku ugu horeeyaan. Adeegga Bulshada ayuu sheegay inuu xoogga saarayo si dhammaystirsan, dhinacyada Caafimadka, Waxbarashada, iyo Biyaha wixii lamid ah.\nArrimaha Faderaalka ayuu dhaliil ujeediyay ujeediyay, isagoo sheegay inuu jiro Dheeli, waxaana uu sheegay inuu siyaasad cad ka yeelan doono iyo guud ahaan arimaha Faderaalisim-ka iyo tan gobolka oo idil. Waxaa kaloo intaas dheer inuu dowladda federalka uga digay inay faro galin ku sameyso doorashada Puntland.\nUgu danbayn dadka ayuu waydiiyay su’aal ah maxaad igu rumaysnaysaan? taasoo uu uga jawaabay ” Anigu waxaan idin leeyahay raadkayga dib u raaca, laba jeer ayn idin matalay marna waxbarasho ayaan idinku matalay marna siyaasad ayaan idinku matalay, taasoo la macno ah labada jeer waan ka soo dhalaalay xilka aan u hayay shacabkayga.\nMurashixiintii kala qeyb galay xaflada oo ay kamid ahaayeen Cali Xaaji Warsame, Khaliif Ciise iyo Jamiila Saciid Muuse, ayaa ku ammaanay Mr. Juxa inuu yahay siyaasi aragti fog leh, una qalma inuu shacabka Puntland hogaamiyo.\nXaflada waxaa sidoo kale ka hadlay dadkii usoo joogay waxqabadkiisii uu ka geystay xagga waxbarashada Puntland, kuwaas oo ku ammaanay Juxa inuu ahaa nin ku suntanaa xagga cadaalad usameynta dadka reer Puntland islamarkaana mirihii uu soo saaray ay maanta ka muuqdaan wasaaradda waxbarashada Puntland.\nJuxa ayaa noqonaya murashixii ugu horeeyay ee Puntland gudaheeda uga dhawaaqa musharaxnimadiisa.


Ma jiro qof ka badbaadaya gacanta Fahad iyo Farmaajo | KEYDMEDIA ENGLISH\nMa jiro qof ka badbaadaya gacanta Fahad iyo Farmaajo\nAllaha u naxariistee, waxaa caawa magaalada Beledweyne lagu dilay Xildhibaan Aamino Maxamed Cabdi oo si weyn ugu doodi jirtay cadaalad u helidda kiiska Ikraan Tahliil.\nBALADWEYNE, Soomaaliya – Sida ay xaqiijinayaan warar ka imaanaya magaalada Baladweyne ee xarunta gobolka Hiiraan, waxaa goordhow qarax is-miidaamin ah lagu dilay Allaha u naxariistee, Xildhibaan Aamino Maxamed Cabdi, [U doodihii Ikraan Tahliil].\nXildhibaan Aamino, oo ka mid ahayd musharixiinta u tartamaya kursiga HOP#135, ayaa dhawaan sheegtay in ay cadaadis kala kulmeyso Farmaajo iyo Fahad Yaasiin, kuwaas oo diiddanaa in ay dib ugu soo laabato baarlamaaka, gaar ahaan Golaha Shacabka.\nLabadii todobaad ee la soo dhaafay, waxaa baraha bulshada heystay farriimo ka imaanayay bulshada Soomaaliyeed, oo ku aaddan in hoggaanka Hirshabeelle iyo beesha leh kursiga, Xildhibaan Aamina, ku amaal-mariyaan dadaalkeedii ku aaddaana xaq raadintii Ikraan.\nSida ay KON, hore u baahisay Guudlaawe, ayaa aqbalay baaqii bulshada Soomaaliyeed, wuxuuna gadaal uga gurtay qorshe Farmaajo iyo Fahad Yaasiin ku doonayeen in kursiga HOP#135, loo xiro Cumar Faaruuq, wuxuuna ballan qaaday doorasho daah-furan.\nSida ay rumeysan yihiin dadka la socda siyaadda Soomaaliya, gaar ahaa, siyaasadda aar-goosiga iyo kala adkaanshaha ku dhisan ee Kooxda Farmaajo, Xildhibaan Aamino, waxa ay ku baxday qorshe ay wax ka ogaayeen Fahad iyo Farmaajo oo naxariis darro ku suntan.\nSida la aaminsanaa xildhibaan Aamino, waxa ay kulamada baarlamaanka 11-aad ka furi lahayd doodo ka dhan ah, eedeysane Fahad Yaasiin, oo ay gacantiisa ku maqan tahay Ikraan Tahliil, kaas oo dhawaan kursi baarlamaan ka soo boobay Baldweyne.\nXildhibaan Aamina, waxaa lagu xasuustaa dadaalkeedii ku aaddana, sidii ay caddaalad ku heli lahaayen qowyska Ikraan Tahliil Faarax iyo sidii ay u garab istaagtay hooyooyinkii caruurtooda laga qeyb galiyay dagaalka sokeeye ee ka socda waqooyiga Itoobiya.\nAUN, Aamino, waxa ay ahayd, haweeney u xijaabata si dhamestiran, doodaheedana ku saleysa qiyimka islaamka, waxayna wareysi ay bixisay dhawaan ku sheegtay in ay xifdisan tahay Quraanka Kariinka, maadaama ay hore u soo noqotay macaliad dusgi iyo Iskool.\nMa’aha qofkii koobaad oo sidaan oo kale ku dhinta, waxaana shanti sano ee soo dhaafay, kooxda Farmaajo, khaarijiyeen shaqsiyaad kaliya ka aragti duwanaa, kuwaas oo naftooda loo dhaafiyay in aysan ku qanacsaneyn sida Farmaajo iyo Fahad wax u wadaan.\nSi aan qarsoodi lahayn, Kooxda waqtigu ka dhamaaday, waxa ay maanta ku fashilmeen in ay kursiga HOP063, u boobaan musharrax ay wateen, sidaas oo kale, kuraas kale ayay hore ugu hungoobeen, ma jirin fursad ay kaga adkaan kareen Aamina, waana sababta loo xaaqriyay.


Milatariga Syria oo howlagalo ka bilaabay deegaanada kulaala xadka Turkiga – SBC\nMilatariga Syria oo howlagalo ka bilaabay deegaanada kulaala xadka Turkiga\nDimishiq:-Ciidanka Syria ayaa galay tuulada Naajiya ee ku taala xadka Turkiga xilli ay kadhacayaan magaalooyin dhowr ah cabashooyin ay wehliso aas loo sameenayo dadkii ku nafwaayey mudaaharaadkii dhacay jimcihii la soo dhaafay kuwaasi oo tiradoodu gaarayso 20 ruux.\nMadaxa hay’ada xuquuqda aadanaha Syria Raami C/raxmaan ayaa u sheegay wakaaladda wararka AFP in ciidanka milatariga oo ay taageerayaan taangiyada ay galeen tuulada Naajiya ee u dhow xadka Turkiga, halkaasi oo ay ku sugan yihiin kumaan kun oo ka soo cararay gumaadka ciidanka amaanka Syria deegaanka Jisru Shaquur ee galbeedka Syria.\nWakaaladda wararka rasmiga dalka Suuriya Saanaa ayaa ku warantay in ciidamada Syria ay isku faafiyeen tuulooynka kulaala Jisru Shaquur halkaasi oo ay galeen toddobaadkii la soo dhaafay si ay uga eryaan ururada hubaysan ee ku sugan deegaankaas.\nToddobaadkii la soo dhaafay Dowladda Mareykanka ayaa ku eedeesay xukuumadda Dimishiq in ay sababeyso dhibaato dhanka bani’aadanimada ah waxa ayna ka dalbatay in ay joojiso holwgalada ciidanka ah ee lagu dhibatenayo shacabka, waxa ayna ugu baaqday in hay’adda laanqeyrta Cas ay u ogolaadaan in ay galaan goobaha ay dhibaatada ka jirto.\nAqalka Cad bayaan kasoo baxay oo ku wajahnaa dalka Suuriya ayaa lagu sheegay in aysan cudur daar laheyn falalka ay ku kacayaan ciidamada xukuumadda Suuriya iyo waliba is hortaagidda dhanka gargaarka ah.\nBayaanka kasoo baxay aqalka cad ee Mareykanka ayaa yimid kadib markii qaxooti suuriyan ah oo gaaraya 4300 oo qof ay gaareen dalka Turkey-ga iyagoo u maray xadka ay wadaagaan.\nFransiiska, ingriiska, Jarmalka iyo Bortaqiiska ayaa maar kale ugu baaqay golaha ammaanka ee Q.M in ay soo saartogo’aan ka dhan ah xukuumadda Suuriya balse dalka Ruushka oo leh awooda diimada qayaxan ee Vito-ga ayaa cadeesay in ay ka hor imaaneyso tallaabo kasta oo ka dhan ah Suuriya


5 wax yaabood o aadan ka ogayn shumiska (baashida) ama dhunkashada - Hablaha Media Network\nHMN:- Shumisku wuxuu ka mid yahay wax yaabaha ugu muhiimsan ee aad ku muujin Kartid jacayl dhab ah, waxaa jira qaabab fara badan oo loo shumiyo, waxayna ku xirantahay qofka aad shuminaysid, laakin waxaa jira 5wax yaabood oo aadan ka ogayn shuminka o si wayn kaaga yaabin doona, hadii aa ogaatid 5 tan waxyaabood waxaad noqon labo mid, in aad shumiska aad u jeclaato iyo in aad asaga dhan joojiso .\nShumiska caadiga ah ee daanka la iska shumiyo waxaa la adeegsadaa 2 muruq oo ma mid ah murqaha wejiga halka shumiska dheer ee baashida loo yaqaano oo dadka qaar ugu yeraan French kiss la sheegay in la is ticmaayo 34 muruq, taas o ka dhigan in aad isticmaashay dhamaan murqaha ku jira wejigaga, hadii aanan qaldaneen. Shumiska gaaban waxa ku gubi karta xogaa calories ah meesha baashida dheer ku gubi kartid 5 calories, hadii aad baashiyaysid qof hal daqiiqo waxaa ku gubi karta 26 calories, saacad hadaa samaysane waxa iska dayn kartaa in aad gymka aadid madaama aad gubi kartid 1,560 calories. Maxaa uga baahantahay in aad gym aadid!!!!!\nHormons ka aa so daysid marka aad shuminaysid wuxuy ka awood badan yahan 200 oo jeer waxyeelada drug ga la yiraahdo morphine, waana sababta aad u helasid dareenka xaraarada ama sarqaanka leh marka aad xoogaa shumiso,\nMa ogtahay In hal shumis la iskugu gudbin karo 278 nooc oo ka mid ah bakteeriyada (bacteria) meesha shumiska dheer ama baashida la iskugu gudbin karo 10 million o bakteeriyo ah. Sidaa daraadeed waxaa wanaagsan in aad ku ekayso shumiska hal qof oo aad taqaanid kuna kalsoontahay oo aad ogtahay in ay ku dadalaan nadaafada oo ay cadaystaan.\nWaxaan hubaa in aad ka war haysaan in mononucleosis ama waxa loo yaqaano kissing disease lagu gudbin karo shumiska, sidoo kale ma ogtahay in cadhada ama isnadaamiska lagu kala qaadi karo shumis. Waxa intaa dheer sanadki 1997 in haweeney ay ku qaaday cudurka HIV shumis, waxa sabab u ahaa ninka o qabay HIV iyo labadooda oo qabey cudurka ilka dhiig ama ciridka o dhiig ka imanayo sidaa daraadeed dhacaan asaga ka yimid ayaa gaaray meeshii iyada ka dhiigaysay durbadiina ku cararay unugyada dhiiga qaada . waana arin la yaab leh in sidan fudud laysku qaadsiin karo cuduro halis ah sida HIV/AIDS.\nGabagabadii shumisku wuxu noqon karaa wax aad ku raaxaysato sidoo kale wax laga yaqyaqsado ama lagu lalaboodo, sidaa daraadeen taladaydu waa in aad doorataa hal qof oo aad si dhab ah u jeceshay oo aadan marnaba ka maarmin. Oo aad isku daydaa In aad ogaato ama la socoto nadaafada qofktaas iyo inta jeer ay ilkaga cadeystaan.


Wiil uu dhaley Bin Ladin oo shaaciyey in Mareykanka dacwad ku soo oogayo (Sawiro) – SBC\nWiil uu dhaley Bin Ladin oo shaaciyey in Mareykanka dacwad ku soo oogayo (Sawiro)\nDawlada Mareykanka ayaa la sheegay in lagu soo oogi doono dacwad la xiriirta dilkii hogaamiyihii shabakada Al-Qaacida Osama Bin Ladin oo 2-dii bishan lagu diley weerar gaadmo ah oo ka dhacay wadanka Pakistan.\nCumar Bin Ladin oo ah wiil uu dhaley Cusama Bin Ladin ayaa shaaca ka qaaday in dilkii Aabihiis uu ahaa mid dambiilinimo ah waxaana uu sheegay in uu ku dhaqaaqi doono talaabo uu dawlada Mareykanka sharciga kula tiigsan doono.\nWarsaxaafadeed lagu sheegay in uu soo gudbiyey Cumar Bin Ladin oo la soo dhigay bar Internet oo Islaami ah ayaa ku tilmaamay dilka mid dambiliinimo ah, bayaankaasi oo uu soo saarey Cumar Bin Ladin.\nCumar oo ah wiilka afaraad ee ilmaha uu dhaley Cusama Bin Ladin ayaa ku sheegay bayaanka uu saarey in isaga iyo ilmaha kale oo ka tagey Cusama Bin Ladin inay u leeyihiin xaq ay dawlada Mareykanka kula tiigsan karaan sharciga u maraya hab qaanuun oo caalami ah, iyagoo doonaya inay helaan xaqiiqda halka uu ku dambeeyo “Aabaha la waysan yahay”.\n“Waxaan u haysana madaxweynaha Mareykanka Barack Obama in uu sharciyan masuul uga yahay dilka Cusama Bin Ladin, isagoo ku tilmaamay mid aan la aqbali karin diin ahaan iyo bini’aadamtinimo ahaan in sida qof muhiimkaasi ah oo dadkiisa ku dhex leh ahmiyad sare meydkiisa badda lagu tuuro, taasi waxay bahdil ku tahay caruurtiisa, qoyskiisa & taageerayaashiisa, taasi oo waliba si buuxda u raabanaysa malaayiin muslimiin ah” ayuu yiri Cumar Bin Ladin.\nWargeyska New York Times oo soo xiganayey Cumar Bin Ladin wuxuu Cumar sheegay in uu ka soo fogaadey fikdaraha Aabihiis uu watey, isagoo dhawr jeer ku celceliyey.\nWuxuu sheegay in isaga qoyskiisu aanay aaminsaneyn in Aabahood la diley, isagoo taasi ku macneeyey in aanay wali hayn meydkiisii taasina ay uga baahan yihiin cadeyn la xiriirta sawiradiisa geeridiisa.\nCumar wuxuu tibaaxay in ay su’aal adag oo dhanka sharciga ah ka qabaan dilka Abahahood wuxuuna xusey in qof aan hubaysneyn in la dilo ay tahay talaabo jabinaysa xeerarka & qaanuunka caalamiga ah. “Dilka Aabaheen waxaan ka qabnaa su’aalo badan oo sharci ah, maxaa yeelay hadii uu dambi leeyahay waxay aheyd in maxkamad la horkeeno, sidii Madaxweynihii hore ee Ciraaq Sadaam Xuseen & waliba Madaxweynihii Serbia Slobodan Milosevic kuwaasi oo fursad loo siiyey in maxkamad la soo taago” ayuu yiri Cumar Bin Ladino o sidoo kale ku tilmaamay bahdil & quursi fool xumo ah habkii loo diley Aabihiis.\nCumar wuxuu xusey inay dalban doonaan baaris la xiriirta sababta Bin Ladin si deg deg ah loogu qaarijiyey isla markaana aan loo soo taagin wax maxkamad ah, isagoo sidoo kale sheegay inay dalbanayaan in la siidaayo sadexda xaas & caruurta Bin Ladin ee haatan ay gacanta ku hayaan ciidamada Sirdoonka Pakistaan. “Go’aanka Mareykanku ay ku go’aansadeen in Aabaheen ay badda ku ridaan meydkiisa waxay qoyskeenu u arkaan mid fool xumo ah oo, waxay aheyd in qoyskeena lagu soo wareejiyo oo sida diini ah u aasno” ayuu yiri Cumar Bin Ladin.\nCumar Bin Laden oo 30 sano jir ah wuxuu qabaa haweenay British ah oo Muslim noqotey oo 25 sano ka weyn da’diisa waxaana mudooyinkii ugu dambeeyey uu deganaa wadamada Bariga dhexe gaar ahaan wadanka Qadar. Xaaskiisa oo horey loo oran jirey Jane Felix-Browne,waxay hada la baxdey magaca Zaina Bin Laden waxay ka gaabsatey inay ka jawaabto codsiyo dhanka telefoonada & e-mailka ah oo la xiriira inay arintan ka hadasho. Cumar & Zaina waxay furiin aan dhameystirneyn ku kala tageen dhawr bilood ka hor ka dib markii ay sheegatey in uu qabo xanuuno xaga maskaxda ah, laakiin haatan dib ayay u heshiiyeen, inkastoo Cumar wareysi uu siiyey wargeyska Daily Mail uu ku sheegay in aanu dib dambe ula heshiin doonin Zain.\nhaa cumar waan aan taageersanahay ,,,,,,,,,,,,,,,,,,,,,,waaxa gaaladu ay ku dishay wadaadkii waxa uu ahaa xaqdarro ,,,,,,,,,taasna waxa wanaagsan in dhaamn caalamka islaamka meel looga soo wada jeesto,,,,,,,,,,,,,oo lala doodo galad,,,,,,,,,,,,,,,,,,,,,,,cumar adna ilaahay hawshaa hakuu fududeeyo\nQof walbaa waxuu hanbaysto buu helaa.\nqaatil yaa qaatil beey tiraahdaa Carabtu.\nmacaneheedu yahay dilo lagu dili doonee.Americaka\niyo bin laden dhexdooda ma oolin isu gargaarid\niyo is xushmay.ishii bugtay ku bikaacso. mandhoow asxaan lagama tago deed ah daad fali eh.\nmaxamed Deekh says:\nNinkastoo Buteeri sheegto ma dhalinyo dhabarkisa kama hello Ruuxadiisa oo kale,\nabdiwali uways macalin(murleeye) says:\ncumar waxan aan aamin sanahay aniga laftaydu in uu ahaa cumar bilaadin mid ahaa ciyaal suuq marka lafiiriyo taariikh diisa ama sida uu udhaqmo waayo waxaad aad ka arki kartaan inkasta oo ay calaf yihiin zaina biladin naagtaan la baxaday waxay noqon kartaa hooyadiis\nmarka uu leeyahay maraykan ayaan maxkamad latiigsanahayaa icc america ayada ayaa iska leh cid ku dacwayn karataan ma ay jirto\nmaxamad haghagle says:\nWxaan ka xum ahay in may d kiisa la ku rido bada america way edeb daran tahy\nCumar Abihiis Wuxuu ahaa Masiibo Umadaha Adunka ku Nool Laga Qabtay Balse Qaabka Loola Dhaqmay Qofkas Dhintay Xubnihiisa ma Hagaagsana Cumar Biladan Waajib bay ku Tahay\nIn U Raad Raaco Maydka Abihiis isaga oo U Maraya Dhinaca Sharciga.


Siilaanyo Ayaa Sidaa Ku Dambayn Marna Maan Suuraysan! | Somaliland Post\nHome Maqaallo Siilaanyo Ayaa Sidaa Ku Dambayn Marna Maan Suuraysan!\nSiilaanyo Ayaa Sidaa Ku Dambayn Marna Maan Suuraysan!\nQorshe iimay ahayn inaan qalinka siyaasad u qaato bil Ramadaan taladana kumaan darsan ka hadalkeedaba. Waxaase saaka igu diray ficillada aan siisan waayay ee ku lamaanaa ama ku gadaamnaa soo guryo noqoshadii Madaxweyne Siilaanyo. Anigoo hamuun iyo xiise weyn u qaba ayaan u holaday inaan warbaahinta ka daawado imaatinka madaxweynaha dabcan dareen iimay samayn qaabka buunbuuniska ah ee madaxweynaha dalkiisa loogu soo dhaweynayo waxaase dareen xadanto leh ii samaynaysay waxay ahayd ee aan dhawrayay warbixinta uu madaxweynuhu ka bixinayo safarka uu ku maqnaa iyo waxyaabaha u soo qabsoomay waxaan maanka ku hayay in aanu sidii hore xidhiidhka soomaaliland iyo wadamada derisku u adkayn; walaw uu is kaashigu jiro oo aan marnaba la kala maarmayn. Waxaan sidoo kale xusuusnaa in safarka madaxweynuhu ku soo beegmay xili dal-ku-galkii safaarada itoobiya hakad ku jiray, waxa iyada laftigeeda aan xusuustayda ka maqnayn inaan madaxweynuhu xog cuntami karta ka bixin safarkii uu dhawaan uun kaga soo noqday Imaaraadka , isla jeerkaas waxa iyaduna igu taagnay bulshadana aan dareensanahay inay ku mudan tahay dhamaadka muddo xileedka xaqa ah ee madaxweynaha oo aan wali xal loo helin.\nAkhriste tirin kari maayo meelaha maankayga taabanayay ee aad ila dhawraysay inuu madaxweynuhu ka hadli doono.\nDhinaca kalena waxa xusuustayda ku dhararnaa dharaarihii madaxweynuhu mucaaridka ahaa weedhihii dhaxal galka ahaa ee ku duri jiray ama ku faaqidi jiray madaxweyne Rayaale kuwaas oo u badnaa inuu bulshada u iftiimin jiray qalaadaadka ku jiray safaradii madaxweynaha wakhtigaas isagoo aynu wada ogsoonay in Siilaanyo aad saluug uga muujin jiray warbixinaha uu Rayaale bixiyo xiliyada uu soo noqdo inkasta oo uu Rayaale ogolaa in su’aalo laga waydiiyo safarada uu baxo isla markaana uu ka hadli jiray xaalad kasta oo jirtaba.\nWaxba yaanay mawjadaha xusuustu hirar tagay i muquurinine.\nHaddiiba ay filashadaydu sidaa ahayd waxaan fagaaraha soo tabinta warbaahinta kula kulmay madaxweynihii qarankan, odaygii bulshadan, astaantii ummaddan oo isaga oo soo taagan la yidhaahdo wax su’aal ah ma waydiin kartaan way dhamaatay, oo waayee hadii aan isaga wax su’aal ah la waydiin yaa bulshada u waramaya? Goorma ayay bulshadu xog ka helaysaa wixii loogu maqnaa? Wixii u soo qabsoomay iyo wixii qabyo ka nodayba?\nBal idinkuba jawaab u hela waydiimahan iyo kuwa idinka dhex guuxayaba!\nWaxa intaas igaga darnaa madaxweynaha haba u diidaan in su’aalo la waydiiyee isagii oo soo taagan ayaa inta ay sidii ilmo yar oo sabi ah oo daawanaya ama ku maqan wax yar oo garaadkiisu la cajabay inta ay gacanta odaygii qabteen u duduceen sidii neef sayladii lagu iibinayay lagu sii waddo. Bal idinkaan idiin dhiibay xaaladaas oo kale maxaa ka fool xun miyaanay ahayn in magaciisii iyo meeqaamkiisiiba in la tirtiray oo laga dhigay dhalaan aan dhugmo u lahayn waxa dhacaya!\nMarka ay iyadoo sidaa loo buuxo odaygii dhankay doonaan u dhaqaajiyaan sidee ayay hadhaw u odhan karayaan madaxweynaa la caayay marka dadka qaar yidhaahdaan madaxweynuhu waxba ma oga iyo cid kale ayaa wax maamusha! Xaasha anigu odhan maayee.\nIsku soo wada duuboo madaxweyne Siilaanyo aan qudbadihiisa iyo hadaladii in badan dhugan jiray qabashada xilka madaxweynenimo ka hor marnaba maan soo dhigan mana suuraysan waxaad hadana la kulmi oo aad dhagaysan ama daawan isagoo warkiisuna gaaban yahay bulshadana inuu xog siiyo loo diidan yahay!


Shuruudaha iyo Xaaladaha - Alietc.com\nFADLAN AKHRISO SHURUUDAHAyada iyo shuruudahayada. AMARKA IN LAGUU SAMEEYO DIIWAAN GELINTA IYO ISTICMAALKA Macaamiisha adeegyadeena WAA LOO BAAHAN YAHAY IN AY KU SAMEEYO XIRFADAHA.\nKu soo dhawow ALIETC! Hogaamiyaha adduunka ee ganacsiga elektaroonigga ah iyo ganacsiga. Shuruudahan iyo Shuruudahani waxay sharraxayaan xeerarka khuseeya marin u helkaaga iyo isticmaalka websaydhka, goobta mobilada iyo xariirka kale iyo webspace-ka ay ku shaqeeyaan oo ay iska leedahay ALIETC.com.\nCodsashada iyo Ogolaanshaha Shuruudaha\nMarka aad isqorto oo aad oggolaato shuruudaha adeegsiga waxaad ku qasban tahay shuruudaha iyo xaaladaha ku jira oo lagu sharxay dukumintigan iyo Qaanuunka Arrimaha Khaaska ah. Adeegyadeena (oo ay ku jiraan adeegyada dalacsiinta iyo wax ka beddelid kumeelgaar ah ama wixii khasab ah) sidoo kale waxaa ka mid ah Liistada Top ama Liistada la kafaala qaaday iyo adeegyo kasta oo kale sida lagu shaacin karo ALIETC.com munaasabadda. Dukumintigaan iyo xeerarka kale iyo shuruucda kaleba waxaa si wada jir ah loogu gudbiyaa 'Shuruudaha'. Markii aad isdiiwaangeliso oo aad adeegsaneyso mid ka mid ah astaamaha iyo wax soo saarka boggaga, waxaad oggolaatay inaad aqbasho oo aad u shaqeyso si waafaqsan shuruudaha oo dhan.\nXannibaadaha Da'da: Helitaanka iyo adeegsiga adeegyada ALIETC.com, astaamaha iyo softiweeryada iyo badeecooyinka websaydhada ayaa si adag ugu xadidan dadka da'da sharciga ah iyo wixii ka sareeya. Da'daada sharciga ah waa in lagu dhawaaqo in ay la gasho qandaraasyo fulin leh adeegyadeena kuwa kuwa iska diiwaangeliya adeeggeena da 'sharciyeed looma oggola in lagu helo wax adeegyo ah sida ku xusan sharciga caalamiga ah, oo ay ku jiraan gobolka ama waddanka aad ku nooshahay, ama shaqeynaya ka. Qof kasta oo lagu helo inuu sheegto been abuur ku saabsan da'diisa sharciga ah wuxuu u qalmi doonaa ka saarista deg deg ah iyo xaddidaadda deg deg ah akoonkooda.\nWaxyaabaha udhaxeeya iibsadayaasha iyo iibiyaasha: com waxay bixisaa aalado internetka oo elektiroonig ah oo isdhaafsiga, iibsashada iyo iibinta macluumaadka iyo macaamilada. Isticmaalayaashu waxay awoodaan inay maareeyaan, aqbalaan, dhigaan oo joojiyaan amarada iyo bixinta alaabada. ALIETC.com ma maamusho ama mas'uul kama aha ama waxay mas'uul ka tahay iibiyaasha ama awood iibsadaha inuu dhammaystiro iibsashada. Midkoodna ALIETC.com mas'uul kama ah badbaadada, sharci ahaanta, ama helitaanka badeecada ama adeegyadu isweydaarsadaan.\nWax ka Beddelka:com waxay sameyn karaan isbadal iyo wax ka badal shuruudahooda iyo Qaanuunka Arrimaha Khaaska ah waqti kasta adoo ku dhajinaya isbadalada la xiriira iyo cusbooneysiinta ku saabsan Shuruudahooda Adeegga iyo macluumaadka Goobta. Markaad sii waddo helitaanka adeegga wakhtigaas ka dib, waxaad ku raacsan tahay macluumaadka wax laga beddelay iyo cusboonaysiinta. Dhammaan macluumaadka wax laga beddelo iyo la cusboonaysiiyay ayaa adiga lagu dabaqi doonaa mar haddii lagu daabaco Shuruudaha iyo Xaaladaha iyo Macluumaadka Goobta.\nXubnaha waa inay:\nSamee nashaadaad adoo raacaya qawaaniinta goobta iyo sharciyada khuseeya\nKu sameyso macaamil ganacsi si niyad wanaag ah\nHa u isticmaalin goobta in lagu khayaaneeyo wax qof ah\nHa ku mashquulin Baxsad ama Farxad\nYaanay ku jirin naftooda howlaha ama qorshayaasha wax u dhimaya sumcadda xogta, nidaamyada ama shabakadaha ay adeegsato ALIETC.com\nHa ku darin fayraska kombiyuutarka ama barnaamijyada kale ee wax burburin kara\nHa ku lug yeelan wax dhaqdhaqaaq sharci darro ah, sida koobiyeynta, dib u daabacista ama ka faa iideysiga qayb kasta oo ka mid ah adeegyada ALIETC.com\nBixi macluumaad aqoonsi sax ah.


Maxaa Xiga ? | KEYDMEDIA ONLINE\nMaxaa Xiga ?\nSoomaaliya waxaa loo tiriyaa in mudo nus qarni ah ay xor aheyd isla markaana ay ka madax banaaneed gumeysi, waxaana gugii 50-aad uu u buuxsamay bishan. Tan iyo xiligaa Dalka waxaa isaga danbeeyay maamulo magacya kale duwan leh, waxaa la soo maray 9- sano oo xukuumad rayid, 21 Sano oo xukun milatari ah iyo ku dhawaad 20 sano oo looma dhama ah.\nIn ka badan 15 shir dib u heshiisiin oo Soomaalida loo qabtay ayaa ku soo idlaaday natiija la’aan iyadoona kol walbaa oo shir la furaa natiijadiisa ay noqoto koox cusub oo hubeysan isla markaana xukun doon ah bal dib u eeg taxanaha taariikhda Soomaalida iyo shirarkii dhacay.\nSanad iyo bar ka hor Dalka Jabuuti waxaa lagu soo yagleelay Dowlad la sheegay in wadaag tahay isla markaana ay ku wada jiraan mucaarad iyo muxaafad, waxaana taasi ay timid kadib markii shirkaasi ay ka qeyb galeen xubno la magac baxay isbaheysiga Dib u xureynta Dalka oo asmara lagu dhisay kadib markii Ciidamadii Itoobiyaanka ay soo galeen dalka isla markaana la wiiqay awoodii maxkamadaha.\nDowladaasi iyada ah waxaa la soo dhisay horaantii Sanadkii hore,waxaana dadka indha indheeya arimaha Siyaasada ay la aheyd in is badal uu imaan karo maadaama Madaxda Dowlada ay yihiin maskax cusub oo dhalinyara ah laakiin sheekado waxay noqotay Dhaan daba gaale sinaba loo gaari waa.\nMarkii la doortay Madaxweynaha, isna uu magacaabay R.wasaaraha lana dhisay golaha wasiirada waxaa ay Dolwada soo sal dhigatay Magaalada Muqdisho, waxaana indhaha iyo dhagaha shacabka ku daalay dagaalada ay dhawrayeen dhawaq isbadal xanbaarsan iyo jawi dagan in wax walba ay ku idlaadaan laakiin gumicii rasaasta iyo gantaalada ayaa halkoodii ka sii socday.\nIntaa kadib waxaa soo shaac baxday Ahlu-suna oo iyana noqotay awood kale oo ka mid ah awoodaha Dalka, waxaana ay dowlada wacad ay kula gashay in ay ka garabsiineyso amaan ku soo dabaalida dalka iyo waliba in Dalka Laga saaro dhinacyada diidan dowlada, waxaana leysku raacay aqbalnay oo dowrkiina qaata inana waan idin ogaaneynaa oo macnaheedu ahaa laamaha Dowlada ayaad ka qeyb noqoneysaan, waxaana go’aamadani ay ka soo baxeen Shir ka dhacay Itoobiya.\nIyadoo heshiiska labadan dhan oo meel yaalay ayaa hadana waxaa aad u soo batay dhaliisha ka imaaneysa barlamanka ee dhanka Xukuumada la xiriirta, waxaana dhaliilahaasi ka mid ahaa in xukuumada aanay waxba qaban isla markaana in la xisaabiyo ay mudan tahay, la xisaabtan la’aantaasi darteed sida ay ku doodeen waxaa xilka uga tagay wasiiro ka mid ahaa xukuumada.\nMadaxweynaha ayaa bishii May 16-keedii waxa uu ku dhawaaqay in xukuumada ay dhacday isla markaana uu soo magacaabi doono R.wasaare soo dhisa xukuumad yar oo taya leh, laba maalin kadib hadal ka soo baxay R.wasaare Sharmar’ke waxa lagu sheegay in Madaxweynaha hadalkiisa uu yahay barkuma taal isla markaana aanu laga qaadin xilika uuna isaga yahay R.wasaaraha xaqa ah ee Dalka, goobtaasi waxaaR.wasaaraha kula sugna una sacaba tumaya wasiira badan oo xukuumadiisa ka tirsan.\nMudo kadib Mr sharmar’ke isaga ayaa go’aansaday inuu isku dhaf xukuumadeed sameeyo, waxaana liis dheer oo ka kooban 39 wasiir uu u gudbiyay Madaxweynaha oo isagana soo saxiixay.\n3-dii Bishan ayeey aheyd markii xafiiska R.wasaaraha uu si rasmi ah uga dhawaajiyay isku dhafka xukuumadeed ee la sameeyay, waxaana filan waa noqotay in wasiiradii la filayay in la kala yareeyo wali ay halkoodii joogaan isla markaana wasaarada cusub oo aan hore loo maqlin la magacaabay, taa oo dadka qaarkood ay u fasireen qancin shakhsi ama qabiil.\nAhlu-suna oo in badan la aaminsanaa in wasiiradan ay si hufan uga soo dhex muuqan doonaan ayaa saacada kooban kadib markii liiska cusub ee wasiirada uu soo baxay afhayeenkooda waxa uu ka dhawaajiyay in aanu ku jirin xubnaha la magacaabay shaqsi matala Ahlu-suna, isla markaana dowlada ay iyada iska qortay rag ay ku sheegtay in ahlu-suna ay matalaan oo uu ka mid yahay Axmed C/salaam Aadan oo hore uga tirsanaa xukuumadii Nuur Cadde.\n“Dowladu way fashilantay, isla markaana way ka soo bixi weysay heshiiskii ahlu suna ay wada galeen, wayna garanweysay garabsiinteena, marka xili dhaw waxaan ku dhawaaqi doonaa go’aankeena ku aadan Dowlada” sidaa waxaa yiri Afhayeenka ahlu-suna Shiikh C/laahi C/raxmaan Abuu yuusuf Alqaadi, tallow muxuu noqon karaa go’aanka ahlu- suna? ma waxay noqon doonaan dhinac hor leh oo dowlada la dagaalama?\nIyadoo ay taagantahay cabashada ahlu-suna ayaa hadana dhanka kale waxaa jira dhaliilo ka soo baxaya mudanayaasha barlamaanka kuwaa oo iyagana muujinaya in xukuumada tani aanu wax is badal ah keeni Karin.\n“ Muxuu isbadal sameeyaa R.wasaaraha, xukuumadii hore lama xisaabin, tan kale balan qaadka waxa uu ahaa in la dhiso hadiiba is badal la sameynayo xukuumad yar oo taya leh, macna weyna ma sameyneyso in qof qof kale lagu badala, tanina waxa ay u taala go’aanka barlamaanka’ sidaa waxaa yiri Xildhibaan Bootaan Ciise Caalin.\nHadaba xukuumadan Cusub marka la horgeeyo Barlamaanka maxay la kulmi Doontaa? Xoogaga ahlu-suna ee hada canabaya talaaba qaadkooda muxuu noqon karaa? R.wasaare sharmar’ke iyo Madaxweyne Shariif ma laga yaabaa in arinka ay wax ka badalaan isla markaana ay qanciyaan Ahlu-suna iyo barlamaanka ?.\nDhamaan su’aalahaasi waa kuwa hada hor yaala Madaxda Dowlada waxaana la gudboon sida dad badan ay rumeysan yihiin in talaaba walba oo ay qaadayaan dhinacya badan ay ka eegaan.\nHadii arimahan oo dhan ay dhici waayaan, ahlu-suna cabashadeeda la tix galin waayo, baarlamaanka codkiisa la hareer maro maxaa xiga oo dhica kara? Maxayse kula tahay in mustaqbalka Dowladan uu ku danbeyn karo?


Wararka - Sidee loo doortaa xusulka suxulka iyo maxay tahay shaqada iyo astaamaha xusulku?\nMarka hore, aan ka hadalno waxa ay tahay xargo go'an\nQalabku waa nooc ka mid ah xargaha oo la dhigo meel ka baxsan jirka si loo xakameeyo dhaqdhaqaaqa jirka oo gaar ah, taas oo ka caawineysa saameynta daaweynta qalliinka, ama si toos ah loogu isticmaalo hagaajinta dibadda ee daaweynta aan qalliinka ahayn. Isla mar ahaantaana, ku darista dhibcaha cadaadiska iyadoo lagu saleynayo hagaajinta dibedda waxay noqon kartaa xargaha orthopedic ee daaweynta saxda ah ee cilladaha jirka.\nTusaale ahaan, jilibka jilicsan dabaysha ka dib, muruqyada xakameynaya fidinta iyo dabacsanaanta wadajirka jilibka dhammaantood waa la curyaamiyay, wadajirka jilibka waa mid jilicsan oo aan xasillooneyn, kordhinta xad dhaafka ahna waxay ka hortageysaa istaagga. Xarkaha waxaa loo isticmaali karaa in lagu xakameeyo jilibka si caadi ah oo toosan si loo fududeeyo culeyska. Bukaannada qaba paraplegia ee addimada hoose, jilibka laabatadiisa laguma xasilin karo meel toosan marka la taagan yahay, waana sahlan tahay in horay loo fooraro oo loo jilbo dago. Isticmaalka xargo ayaa ka hortagi kara laabatada jilibka in ay is rogrogto. Tusaale kale ayaa ah marka muruqyada anqawgu ay gebi ahaanba curyaan yihiin, anqawgu waa jilicsan yahay oo jilicsan yahay. Waxaad sidoo kale xiran kartaa xarig ku xiran kabaha si aad u xasiliso canqowga una fududeyso istaagga iyo socodka.\nKa ilaali dillaaca lafaha ama jabka halkii aad qaadi lahayd culeys\nTusaale ahaan, ka dib markii lafta femoral ama tibial usheeda dhexe ay leedahay qeyb weyn oo cillad lafo ah oo loogu talagalay tallaalidda lafta bilaashka ah, si loo hubiyo jiritaanka buuxda ee lafaha lafta oo looga hortago jabitaanka lafaha lafaha inuu dhaco ka hor intaan culeyska la saarin, addinka hoose kabadh ayaa loo isticmaali karaa in lagu ilaaliyo. Qalabkani wuxuu culeys ku qaadi karaa dhulka. Cuf isjiidashada waxaa lagu kala qaadaa tuubbada ischial iyada oo loo marayo aaladda, taas oo hoos u dhigeysa culeyska femur ama tibia. Tusaale kale waa dhaawac canqowga ah. Jabka ka hor intaan si buuxda loo bogsan, waxaa lagu ilaalin karaa xargo.\nOr Saxo cilladaha ama ka hor tag sii xumeynta\nTusaale ahaan, bukaanada qaba scoliosis fudud oo ka hooseeya 40 ° waxay xiran karaan jaakad si ay u saxaan qallooca ugana hortagaan sii xumeynta. Kala-bax misigta ah oo fudud ama subluxation, xargo-qabsi sinta ayaa loo isticmaali karaa si loo yareeyo kala-baxa. Lugta hoos u dhac, waxaad u isticmaali kartaa qaybta ku xiran kabaha si aad uga hortagto dhibic cagta iyo wixii la mid ah. Si loo yareeyo madax-xanuunka iyo cagaha fidsan, ku darista xididdada xididdada sidoo kale waa nooc xarig ah.\nFunction Shaqada bedelka\nTusaale ahaan, marka muruqyada gacantu curyaan yihiin oo aysan awoodin inay shey qabtaan, isticmaal xarig si aad ugu qabato curcurka meertada shaqada (dorsiflexion position), kuna rakib kicinta korantada dhinaca hore ee kilinka si loo kiciyo foosha murqaha murqaha iyo soo celi Qalabka qabashada. Xargaha qaar ayaa qaab fudud ku jira. Tusaale ahaan, marka farta la waayo, jillaab ama guntin ku dheggan cimaamadda gacanta ayaa loo isticmaali karaa in lagu haysto qaaddo ama mindi.\nExercisesKaalmee jimicsiga gacanta\nNoocyada noocan ah ayaa badanaa la isticmaalaa. Tusaale ahaan, si loogu tababaro jilicsanaanta kala-goysyada 'metacarpophalangeal' iyo kala-goysyada 'interphalangeal, bracing' oo ku haya isku-xirnaanta curcurka booska ballaadhinta gadaashiisa, iyo istiqfaallo jilicsan oo xajinaya foorarka faraha si loogu tababaro toosinta faraha.\n⑥ Samee dhererka\nTusaale ahaan, marka bukaan qaba addin hoose oo gaagaaban uu taagan yahay oo socdo, miskaha waa in la fooraraa, oo foorarsiga miskaha ayaa sababi doona foosinta magdhawga ee laf-dhabarka, oo sababi karta xanuun dhabarka u hooseeya waqti ka dib. Si loo kabo dhererka xubnaha addimada, cagaha waa la kordhin karaa. .\nAtion Dib u habeyn ku meel gaar ah\nTusaale ahaan, wareegga qoorta waa in la xidho ka dib qalliinka isku-darka afka ilmo-galeenka, wareegga dhexda ama jaakadda waa in la xidho ka dib qalliinka isku-darka lumbar.\nKala soocista daawada baxnaaninta iyo soo noqnoqoshada waraaqaha heerkulka iyo heerkulka sare ee kululeeyaha iyo qalabka dib u dhiska, baaluqyo kala duwan oo adeegsanaya aragtiyada naqshadeynta bayoolaji ayaa si joogto ah loo soo saarayaa. Faa'iidooyinka ay leeyihiin qalliinka fudud iyo baaxadda adag, waxay beddeli karaan gypsum waxaana si ballaaran loogu adeegsan karaa howlaha daaweynta. . Marka loo eego qaybaha kala duwan ee isticmaalka, xargaha waxaa loo qaybin karaa sideed qaybood: lafdhabarta, garabka, xusulka, curcurka, sinta, jilibka, iyo canqowga. Dhexdooda, jilibka, garabka, xusulka, iyo murqaha canqowga ayaa ah kuwa ugu badan ee la isticmaalo. Xirmooyinka dhaqan celinta casriga ahi waxay si buuxda u buuxin karaan shuruudaha kala duwan ee dhaqdhaqaaqa ka dambeeya, baxnaaninta, soo kabashada shaqada, xakameynta bixitaanka wadajirka ah, iyo soo kabashada lahaanshaha. Garbaha garbaha loo isticmaalo ee sida caadiga ah loo isticmaalo waxaa ka mid ah: isku-xirnaanta garbaha afduubka garabka ee wadajirka ah iyo garabka garabka; xusullada waxay u qaybsan yihiin suxullada suxulka oo firfircoon, xusullada istaaga iyo suxulka. Xarkaha canqowga waxay ku saleysan yihiin doorkooda Doorka wuxuu u qaybsan yahay mid taagan, meel socod dhaqan celin ah iyo ilaaliye wadajir ah oo canqawga ah. Laga bilaabo bilowga qalliinka ka dib, dib u soo kabashada shaqada wadajirka ah, si loo xakameeyo leexashada canqowga iyo valgus inta lagu jiro jimicsiga, waxay door fiican ka ciyaari kartaa daaweynta iyo dhaqan celinta.\nMarkaan dooranayno xusulka isku xidhka suxulka, waa inaanu ku doorano hadba xaaladdeena. Isku day inaad doorato midka leh dhererka la isku hagaajin karo iyo cufka, kaas oo waxtar badan u leh tababarka dhaqancelinta.


Puntland oo Guddi u saartay arrin xasaasi ah oo taagan - Awdinle Online\nPuntland oo Guddi u saartay arrin xasaasi ah oo taagan\nMadaxweynaha Dowlad goboleedka Puntland Siciid Cabdullaahi Deni, ayaa Maanta Shir-guddoominayay kulan gaar ah oo looga hadlayay xal u helida cabashooyinka la xiriira shillin Soomaaliga.\nKulanka waxaa ka qeyb-galay Madaxweyne Ku-Xigeenka Puntland Axmed Cilmi Cismaan Karaash, Sanetor Cabdiraxmaan Faroole, Masuuliyiinta Wasaaraddaha Arrimaha Gudaha, Maaliyadda, Ganacsiga iyo Qorsheynta, Bangiga, Wasiiradii hore ee Maaliyadda Faarax Cali Shire iyo Cabdullaahi Shiikh.\nSidoo kale waxaa kulanka ka qeybgalay Khuburo ku xeeldheer arrimaha dhaqaalaha, La taliyeyaal Madaxweyne , Saraakiil Madaxtooyo, Taliska Ciidamada Booliska, Maamulka Gobolka Nugaal, kan degmada Gobolka Nugaal.\nWasiirka Wasaaradda Maaliyadda Puntland Xasan Shire Abgaal, ayaa sheegay in xal u helida cabashada lacagta Shillinka Soomaaliga oo waayadaan laga diidayay degaannada Puntland Guddi loo saaray.\nWaxaa uu sheegay in Guddiga uu guddoomiye ka yahay Madaxweynihii hore ee Puntland Sanetor Cabdiraxmaan Faroole ayna kamid yihiin Wasiiro ka tirsan xukuumadda Puntland Profeysat Samatar iyo Xubno kale.\nUgu dambeyn waxaa u sheegay in xubnaha Guddiga muddo Saddex maalmood ah lag sugayo jawaab xal u noqon karta cabashada keentay diidmada lacagta shillinka Soomaaliga.\nBilihii la soo dhaafay waxaa degmooyinka iyo degaannada Puntland ka taagnaa cabasho la xiriira diidmada lacagta Shillinka Soomaaliga, waxaana dhacay dibadbaxyo ay Bulshada ku dalbanayeen inay Xukuumadda waxka qabato\nPrevious articleDhalinyaro Caanka ah Tiktok oo Shil ku geeriyooday\nNext articleAMISOM oo bilaawday qorsho looga hortagayo qaraxyada


Madaxweynaha Maraykanka oo Falastiiniyiinta ugu hanjabay inuu taageerada ka goynayo hadeysan ogolaan Qudus inay tahay caasimada Yuhuuda. – Bosaso Times News\nMadaxweynaha Maraykanka oo Falastiiniyiinta ugu hanjabay inuu taageerada ka goynayo hadeysan ogolaan Qudus inay tahay caasimada Yuhuuda.\nadmin January 3, 2018 Madaxweynaha Maraykanka oo Falastiiniyiinta ugu hanjabay inuu taageerada ka goynayo hadeysan ogolaan Qudus inay tahay caasimada Yuhuuda.2018-01-03T07:00:03+00:00 somali News No Comment\nMadaxweynaha dalka Maraykanka Donald Trump ayaa ugu hanjabay dadka reer Falastiin in uu taageerada dhaqaale ka jarayo isaga oo ku eedeeyey inaysan ixtiraamin dawladda Maraykanka.\nHadalka Donald Trump ayaa imanaya kadib markii xiriirka Falastiin iyo Maraykanka xumaaday kadib markii dawladda Maraykanka ay aqoonsatay Qudus inay tahay caasimada Yuhuuda.\nMaamulka Falastiin ee uu hogaamiyo Madaxweyne Maxamuud Cabaas Abu-maansin ayaa sheegay inaysan u aqoon sanayn Maraykanka inuu yahay cid laysku halayn karo kana shaqeysa nabadeynta Bariga Dhexe sidaasna ay xiriirka ugu jareen Maraykanka maadaama Maraykanku muujiyey taageerada uu u hayo Israaiil, meeshana ka saaray dhex dhexaad nimadii lagu yaqaaney.\nDawladda Maraykanka ayaa la sheega inay lacag lagu qiyaasan 300 oo milyan oo doolar ay UNka ka shaqeeya Falastiin siiso kuwaas oo inta badan lagu caawiyo dadka gumaysiga ku nool ee reer Falastiin dhinaca waxbarashada, caafimaadka iwm.\nMadaxweyne Trump ayaa u muuqda inuu yahay nin siyaasadiisu tahay caga jugleyn iyo indha cadeyn. Dhowaan wuxuu sidoo kale u hanjabay dalka Pakistan oo uu ku eedeeyey inay taageeraan argagixisada ayna qariyaan asaga oo sheegay inay bilyaano doolar sanad walba Pakistan siiyaan waxna aysan ka helin. Taas oo dawladda Pakistan ka carootay ugana jawaabtay hadalo kulul oo ah hadaad wax isku hayso iskeen.\nhttp://www.bosasotimes.com/madaxweynaha-maraykanka-oo-falastiiniyiinta-ugu-hanjabay-inuu-taageerada-ka-goynayo-hadeysan-ogolaan-qudus-inay-tahay-caasimada-yuhuuda/http://www.bosasotimes.com/wp-content/uploads/2017/12/Trump1.jpghttp://www.bosasotimes.com/wp-content/uploads/2017/12/Trump1-150x150.jpg 2018-01-03T07:00:03+00:00 adminsomali NewsFalastiin,Maraykanka,SC,TrumpMadaxweynaha dalka Maraykanka Donald Trump ayaa ugu hanjabay dadka reer Falastiin in uu taageerada dhaqaale ka jarayo isaga oo ku eedeeyey inaysan ixtiraamin dawladda Maraykanka. Hadalka Donald Trump ayaa imanaya kadib markii xiriirka Falastiin iyo Maraykanka xumaaday kadib markii dawladda Maraykanka ay aqoonsatay Qudus inay tahay caasimada Yuhuuda. Maamulka Falastiin ee...admin siyaadyusuf@hotmail.comAdministratorBosaso Times News\nFalastiin, Maraykanka, SC, Trump\n« Muranka Beledxaawo oo dawladda Federaalku soo fara gelisay\nMadaxweynaha Maraykanka oo ka carooday Buug cusub oo ceebo badan lagu sheegay »


Dowladda Turkiga oo ka baxday heshiis Caalami ah | Allbalcad Online\nHome WARARKA Dowladda Turkiga oo ka baxday heshiis Caalami ah\nDowladda Turkiga oo ka baxday heshiis Caalami ah\nMadaxweynaha Turkiga Recep Tayyip Erdogan ayaa Sabtida maanta ah dalka Turkiga ka saaray heshiis caalami ah oo loogu tala galay in lagu ilaaliyo xuquuqda ragga iyo dumurka Turkiga.\nSida lagu qoray wargeyska rasmiga ah ee lagu faafiyo dikreetooyinka dowladda Turkiga, xukuumadda Ankara ayaa heshiiska loogu yeero Golaha Yurub ka saaray Turkiga. Wargeyska ma uusan bixin faah-faahin ku aadan sababta uu Turkiga uga baxay heshiiskaasi.\nHase yeeshee waxaa go’aankani cambaareeyay xoghayaha guud ee Golaha Midowga Yurub, Marija Pejčinović Burić, oo sheegtay in tallaabadani dhabarjab ku tahay dhowrsita xuquuqda aadanaha ee dumarka Turkiga.\nHeshiiskani oo sannadkii 2011-kii lagu saxiixay magaalada Istanbul ayaa dhigaya, in laga hortago, la maxkamadeeyo, lana cirib-tiro rabshadaha ka dhanka ah dumarka, wuxuu sidoo kale xoojinayay sinnaanta ragga iyo dumarka.\nSida ay qabaan dadka muxaafidka ah ee Turkiga, tan iyo markii ay Midowga Yurub iyo Turkiga kala saxiixdeen heshiiskaasi, waxaa sare u kacay dilka iyo weerarka sanad walbaa loo geysto dumarka Turkiga. Waxay kaloo heshiiskani ku eedeeyeen in uu sare u qaaday soo shaac bixidda ragga isu ekeeysiiya dumarka iyo in uu wiiqayo heykalka iyo qiyamka ay ku dhisan yihiin qoysaska Turkiga.\nPrevious articleWasiir Dubbe: “Shirka arrimaha doorashooyinka wuxu ka dhacayaa xarunta Afasiyooni\nNext articleMaamulka Hirshabelle oo Daah furay Mashruuc Maalgelin loogu sameenayo Dhalinyarada Kunool Jowhar + SAWIRRO


Meydka duqii magaalada Muqdisho oo Axadda berri la keenayo iyo Wararkii ugu dambeeyay.. | HalQaran.com\nMeydka duqii magaalada Muqdisho oo Axadda berri la keenayo iyo Wararkii ugu dambeeyay..\nMuqdisho (Halqaran.com) – Sida qorshaha uu ahaa meydka Yariisow ayaa Sabtidii maanta la keeni lahaa Magaaladda Muqdisho si aas qaran loogu sameeyo, waxaana garoonka diyaaradaha ku sugnaa mas’uuliyiin ka tirsan Dowladda Soomaaliya iyo xubno kale.\nMagaalada Muqdisho ayaa maanta si weyn looga diyaargarowbay in aas qaran loogu sameeyo Gudoomiyihi Maamulka Gobolka Banaadir & Duqii Muqdisho, C/raxmaan Cumar Cismaan (Yariisow), oo u geeriyooday dhaawacii 24-kii bishii July ka soo gaaray qaraxii ka dhacay Xarunta Gobolka Banaadir.\nGuddiga qabanqaabada aaska ayaa warbaahinta u sheegay in la keenayo berri oo ah maalinimo Axad ah, islamarkaana aas qaran loo sameyn doono Guddoomiye Yariisow.\nIllaa iyo hadda lama oga sababta keentay dib u dhaca meydka marxuum Cabdiraxmaan Cumar Yariisow guddoomiyihii hore ee maamulka gobolka Banaadir.\nMeydka duqii Muqdisho\noo berri la keeni doona


Xog: Qorshaha dhabta ah ee laga leeyahay isbaheysiga siyaasadeed ee Baydhaba - Caasimada Online\nHome Warar Xog: Qorshaha dhabta ah ee laga leeyahay isbaheysiga siyaasadeed ee Baydhaba\nBaydhaba (Caasimada Online) – Maalmihii lasoo dhaafay waxaa jirta hadal heyn ku saabsan isbaheysi siyaasadeed oo dhex mari kara Beelaha Koonfur Galbeed hormuudka u ah iyo kuwa reer Waqooyiga ah.\nUjeedka isbaheysiga dadka wada qaarkood waxay ku sheegeen inuu yahay inay wax ka badalaan saami qeybsiga siyaasadeed ee Soomaaliya, xilli labada xil ee Ra’iisul Wasaaraha iyo madaxweynaha ay Hawiye iyo Daarood kala qaataan.\nMa aheyn aragti ay dhinacyadaas u dhammaayeen, laakiin fikirkaas waxaa la xaqiijiyey inuu ka yimid odayaal siyaasadeed oo reer waqooyi ah, iyadoo kuwa reer Koonfur Galbeedna ay aqbaleen.\nInkastoo dadka qaar ay u dhigayeen ujeedka shirka in beesha hoggaamisa Koonfur Galbeed ay rabto in laga wareejiyo xilka guddoomiyaha Golaha Shacabka, haddana qaar ka tirsan xubnihii abaabulay shirka ayaa iska fogeeyey in dan ay hal beel leedahay looga hadli lahaa shirkaas.\n“Ma jirto sabab ay reer waqooyiga ugu ololeeyaan dan cid kale, anaga dan ayaan leenahay, waana inay jirtaa wax ay qolo kasta ay hiigsaneyso oo laga shaqeeyo,” ayuu yiri mid kamid ah xubnihii abaabulay shirkaas.\nInta aan la gaarin mudadii shirka waxaa soo baxday in hoggaamiyaha Koonfur Galbeed Cabdicasiis Xasan Maxamed (Lafta Gareen) inuu shirkii ka leexiyey dariiqii lagu balamay ee ahaa in labadaasi beelood iska wareystaan sida ay saami qeybsi cusub u abuuri karaan.\nLaftagareen ayaa la xaqiijiyey inuu shirka u badalay olole loo sameynayo dib u doorashada madaxweyne Farmaajo. Waxaa shirkaas lagu casuumay madaxweyne Farmaajo, Fahad Yaasiin iyo Cabdullaahi Aadan Kulane.\nInta la ogyahay xubnaha reer Waqooyiga siyaasad ahaan aad ayey u qeybsan yihiin waqtigaan, dhinacyo kala duwan ayaa gacan ku lahaa xubnaha reer waqooyiga ee kusoo biiray Baarlamaanka 11-aad, waxaana markii la ogaaday inuu Farmaajo tagayo shirkaas bilaabatay dood cusub oo ah in loo socdo danta hal musharax.\nRa’iisul Wasaare ku xigeenka xukuumadda xil-gaarsiinta ah Mahad Khadar Guuleed oo isaga weli Farmaajo la shaqeysta iyo xubno ku dhow dhow ayaa isku dayaya in taageerayaashooda ay ku qanciyaan inay shirka tagaan.\nFarmaajo waxaa la sheegay inuu rabo in shirkaas uu kaga dhawaaqo musharaxnimadiisa, inuu maalmo soo joogo Baydhaba iyo inuu xildhibaanada mid mid u arko, uuna ballan lasoo galo.\nWasiirkii hore ee warfaafinta ee xukuumadda Soomaaliya Maxamed Cabdi Xayir Maareeye oo kamid ah siyaasiyiinta ugu culus dhanka reer Waqooyiga ayaa xaqiijiyey in wada-hadalkii iyo ujeedkii shirka la badalay oo madaxdii shaqada wax ka waday ay go’ansadeen in kuraasta sidoodii hore loo dhaafo.\nSidoo kale waxa uu sheegay Maareeye in kulankii Baydhaba uu isku badalay ololo loo sameenayo musharax gaar ah.\n“Qofka qorshihii badalay waa Laftagareen, qofka ay rabaan in Baydhaba loo tagana waa Farmaajo,” ayuu yiri mid kamid ah xildhibaanada reer Waqooyiga oo aan la hadalnay, kaas oo sheegay in uusan hadda aqoon waxa uu Baydhaba ka doono, maadaama uusan Farmaajo ku siyaasad aheyn.\nDhowr jeer oo hore oo la isku dayey in la badalo saami qeybsiga kuraasta sare ee dalka laguma guuleysan, sababtuna waxaa loo arkaa in labada beelood ee inta badan qeybsata xilalka madaxweynaha iyo Ra’isul wasaaraha ay mid walba ku adag tahay inay ka shaqeyso majaxaabin beeleysan oo beesha kale ka dhan ah.\nFarmaajo iyo Fahad waxaa la sheegayaa in aysan hadda xusul duub ugu jirin isbadalka saamiga, iyagoo fahasam culeyska ay leedahay arrintaan iyo in loo arki doono inay dagaal beeleed aadeen.\nBalse waxay qabaan aragti ah in haddii Laftagareen uu ku guuleysto inuu xildhibaanadiisa iyo kuwa reer Waqooyiga isugu keeno magaalada Baydhaba inay faa’ido weyn u tahay ololaha Farmaajo, taasi oo xalay looga hadlay shir ka dhacay Villa Somalia.\nMaadaama uu hadda isbadalay ujeedkii shirka lana fahmay in loogu ololeenayo Farmaajo, waxaa la eegayaa inuu shirka toos u fashilmi doono iyo inay tagi doonaan inta Farmaajo taageersan.


Waxaan ka imid meel ka baxsan EU - Settled\nHadaad ka timid meel ka baxsan EU, waxaa laga yaabaa inaad codsato hadaad:\naad tahay xubin ka mid ah qoyska muwaadin EU, EEA ama muwaadin Iswiss ah;\naad tahay xubin ka mid ah qoyska muwaadin Ingiriis ah, isla markaana aad iskula noolaydeen si wadajira meel ka baxsan UK ee waddan EEA ka mid ah;\naad tahay xubin ka mid ah qoyska muwaadin British ah oo sidoo kale haysta dhalashada EU, EEA ama muwaadin Iswiss oo ku noolaa UK asagoo ah EU, EEA ama muwaadinnimo Iswiss ka hor intuusan qaadan dhalashada Ingiriiska;\naad hore u lahayd EU, EEA ama xubin qoys ee Iswiss ah oo ku nool UK;\naad tahay daryeelaha koowaad ee muwaadin Ingiriisa, EU, EEA ama Iswiss ah;\naad tahay ilmaha muwaadin EU, EEA ama Swiss ah oo ku noolaa, kana shaqaysta UK, ama daryeelaha koowaad ee ilmaha.\nHadaad tahay mid ka mida qaybahaan, waxaad ka heli kartaa macluumaad kaa haga saad u codsan lahayd boggagan.\nWaxaa laga yaabaa inaad ka heshid macluumaad luqaddaada ku qoran halkan: EU Londoners Hub.\nHaddii aadan ka mid ahayn qaybahaan, uma badna inaad xaq u leedahay inaad codsato EUSS, waxaanse kuu soo jeedineynaa inaad la xiriirto la-Taliyaha socdaalka ee OISC si uu u hubiyo xaaladdaada.\nUrurada laga yaabo inay bixiyaan talo iyo taageero waa:\nGolaha Wadajirka ah ee Daryeelka dadka Soogalootiga, Golaha Qaxootiga ee Welsh, Socdaalka Scotland, Iskaashiga Istiraatiijiga Socdaalka ee Waqooyiga Ayrland (Joint Council for the Welfare of Immigrants Welsh Refugee Council Migration Scotland Northern Ireland Strategic Migration Partnership)\nWaxaa kale oo laga yaabaa inaad rabto inaad la xiriirto Qunsuliyadda Safaaradda si aad u weydiisatid hagitaankooda ugu dambeeyay.


Wasiir Mukhtaar Xuseen iyo odayaasha dhaqanka Hiiraan ayaa ku heshiiyey afar qodob… – Hagaag.com\nWasiir Mukhtaar Xuseen iyo odayaasha dhaqanka Hiiraan ayaa ku heshiiyey afar qodob…\nPosted on 4 Diseembar 2020 by Admin in National // 0 Comments\nWasiirka Arrimaha Gudaha Somaliya, Mukhtaar Xuseen Afrax ayaa maanta Magaalada Beledweyne kula kulmay qaar ka mid ah Odayaasha Dhaqanka ee Gobolka Hiiraan.\nKulanka oo ahaa mid uu dalbaday Wasiirka Arrimaha Gudaha ayaa looga hadlay, sidii lagu qaboojin lahaa xiisadda ka taagan Magaalada Beledweyne, ka dibna laga wadahadlo diidmada reer Hiiraan ka keeneen madaxtinimada Madaxweynaha cusub ee Hirshabelle.\nBeledweyne waxaa saakay ka dhacay iska horimaad u dhaxeeyay Ciidamada Dowladda iyo maleeshiyaad deegaanka ah, waxaana xigay bannaanbax dhawr saacadood ka socday magaalada, iyadoo bannaanbaxa lagu diidanaa safar uu maanta Madaxweynaha Hirshabelle, Cali Cabdullaahi Xuseen (Cali Guudlaawe) ku taggi lahaa magaaladaasi.\nKulankan ayaa geba-gabadii waxaa laga soo saaray afar qodob. Qodobada waxaa ku jira qodob qeexaya in la joojiyay socdaalkii Madaxweyne Guudlaawe ee Beledweyne.\nAkhriso qodobada ka soo baxay kulanka\n1: In Wasiirka Arrimaha Gudaha uu ballanqaadayo inaanu Madaxweynaha Hirshabelle imaan doonin Beledweyne, inta xal laga gaarayo khilaafka jira iyo tabashooyinka ay reer Hiiraan qabaan.\n2: In Dowladda Somaliya aanay Ciidamada Qalabka Sida u adeegsan doonin dadka reer Hiiraan ee saluugsan Dhismaha Hirshabelle-da cusub.\n3: In Wasiirka Arrimaha Gudaha uu Odayaasha Dhaqanka ka dalbaday in ay dejiyaan xaaladda ka taagan Beledweyne, kana qayb qaataan sidii wadooyinka xiran loo furi lahaa.\n4: In Odayaasha Dhaqanka ay Wasiirka Arrimaha Gudaha u soo gudbiyaan warqad ay kaga hadlayaan tabashooyinkooda ku aadan Dhismaha Maamulka cusub ee Hirshabelle, si uu u gaarsiiyo Madaxweynaha Qaranka, Maxamed Cabdullaahi Farmaajo.


Faahfaahin:Weerar Askar American Ah Lagu Dilay Oo Ka Dhacay Baarka+Mareykanka Oo Khasaara Qirtay. – Calamada.com\nFaahfaahin:Weerar Askar American Ah Lagu Dilay Oo Ka Dhacay Baarka+Mareykanka Oo Khasaara Qirtay.\ncalamada June 9, 2018 2 min read\nWeerarka oo dhacay gelinkii dambe shalay ayaa ciidamada Mujaahidiinta Wilaayada Jubooyinka waxay la beegsadeen huwan Saliibiyiinta ah iyo dabadhilifyadooda dhawaan soo gaaray deegaanka Baarka ee duleedka tuulada Buula Guduud.\nWeerarka oo loo adeegsaday hubka culus iyo midka fudud ayaa lagu qaaday fariisinka cadawga ee ku yaalla deegaanka Baarka, waxaana rasaasta iyo madaafiicda Mujaahidiintu ay si toos ah ugu hoobanayeen xerada cadawga.\nDagaalka oo in muddo ah socday ayaa khasaare isugu jira dhimasho iyo dhaawac lagu gaarsiiyay Saliibiyiintii iyo Murtadiintii la weeraray.\nInta la xaqiijiyay 5 ka tirsan Ciidamada Saliibiyiinta Maraykanka ayaa dhimasho iyo dhaawac ku noqday weerarka ay Mujaahidiintu ku qaadeen saldhiga la weeraray.\nTaliska ciidamada Mujaahidiinta ayaa shaaca ka qaaday in marka laga soo tago 5-ta askari ee Mayarkanka ah ay weerarka sidoo kale ku dhinteen 9 ka tirsan maleeshiyaatka Murtadiinta ah iyo 2 ka tirsan Saliibiyiin Kenya ee duullaanka ku wehlinayay ciidamada Maraykanka.\nDowlada Maraykanka oo iyaduna war kasoo saartay weerarka ka dhacay duleedka Kismaayo ayaa sheegtay in dhimasho iyo dhaawac ay askarteeda kasoo gaareen weerarka Mujaahidiinta.\nMasuul u hadlay wasaarada gaashaandhiga Maraykanka ee loo yaqaano Bentagoonka ayaa sheegay in hal askari oo ciidamadooda ka tirsan uu ku dhintay weerarka, halka afar kalena ay dhaawacyo kasoo gaareen.\nSaraakiisha Maraykanka ah ayaa intaas ku daray in ciidamadooda lagu dilay weerarka iyo kuwa dhaawacmay intuba ay ka tirsanaayeen ciidamada khaaska ah ee Maraykanka, kuwaas oo xilliga la weerarayay taageero dhanka dagaalka ah siinayay maleeshiyaatka Murtadiinta.\nWarbaahinta Maraykanka oo s xiganaya Masuuliyiin ciidan oo ka tirsan wasaarada difaaca Maraykanka ayaa sheegay in askarta dhimashada iyo dhaawaca noqotay ay markii hore la kulmeen weerar dhanka madaafiicda ah kadibna loogu xijjiyay rasaasta ka dhacda qoryaha fud-fudu, taas oo saababtay geerida iyo dhaawaca soo gaaray askartooda.\nBentagonka Maraykanka ayaa sanadkii hore shaaca ka qaaday in 500 oo ka tirsan ciidamadiisa gaar ah ay ku suganyihiin Somaaliya si ay uga qayb qaataan dagaalka ka dhanka shareecada Islaamka.\nMujaahidiinta ayaa si joogta ah u beegsada ciidamada Maraykanka ah xilliyada ay ku jiraan hawlgallada ashahaado la dirirka ah, halkaas oo ay khasaare dhimasho iyo dhaawac leh ugu geystaan, balse Maraykanka ayaa dhaqan u leh inuu qariyo khsaaraha ciidamadiisa kasoo gaara weerarada Mujaahidiinta, marka laga reebo mar mar dhif ah oo uu awoodi waayo inuu daboolo xaqiiqada dharbaaxada ay ciidamadiisu la kulmeen\nPrevious: Halkan Ka Dhageyso Warka Subaxnimo 24-09-1439 Hijri.\nNext: Halkan Ka Dhageyso Warka Duhurnimo 24-Ramadaan-1439 Hijri.


Xog: Khilaaf ka dhashay duullaanka ay wadaan Ciidamada DF & AMISOM (Aqriso sababta) |\nXog: Khilaaf ka dhashay duullaanka ay wadaan Ciidamada DF & AMISOM (Aqriso sababta)\ncheap tadalafil, cheap dapoxetine. Wararka aan ka heleyno magaalada Baraawe ee gobolka Shabeellada, ayaa sheegaya in Khilaaf xoogan uu ka dhex curtay Saraakiisha hogaamineysa Ciidamada DF iyo kuwa AMISOM ee maalmo ka hor qabsaday Degmada Baraawe.\nWararku waxa ay sheegayaan in Saraakiisha iyo Ciidamada DF ay u ruqaansadeen Deegaano daris la ah Baraawe oo ay ku sugan yihiin Alshabaab, halka Saraakiisha iyo Ciidamada AMISOM ay ka hareen qaadista duullaankaasi.\nC/naasir Axmed oo kamid ah Ciidamada Commandos-ka DF ee ku sugan Degmada Baraawe, ayaa inoo xaqiijiyay in Ciidamada DF Somalia ay u ruqaansadeen dhanka Deegaanka Sablaale, balse ay ka hareen kuwa AMISOM, kadib markii ay ka biyo diideen in weerar lagu qaado goobaha harsan.\nAbaanduulaha ciidammada Xoogga dalka Soomaaliyeed Jeneraal Cabdirisaaq Khaliif Cilmi, ayaa sheegay in Ciidamada Dowladu aysan hakin doonin Duullaanka ay kula jirto Alshabaab inta ay Ciidamadu gacanta kaga dhigayaan gabi ahaan Deegaanada ku xeen-daaban Baraawe iyo Gobolada Harsan, waxa uuna Tilmaamay in wararka sheegaya in AMISOM ay hari doonto haddii ay dhaqaaqan Ciidamada DF uusan ahaan doonin mid lumisa kaalinta Ciidamada Dowlada, balse ay horay usii socon doonaan.\nAbaanduulaha ayaa tilmaamay inuu neefsan doono goortii ay Ciidamadiisu gacanta ku dhigaan Deegaanka Sablaale oo iminka ah xarunta ugu weyn Maleeshiyada.\nGuddoomiyaha Maamulka Dowladda ee Degmadda Baraawe, Shaacir Aadan Cilmi ayaa isna shaaciyay in Ciidamada DFS ay dhexda xirteen, islamarkaana aysan u joogsan doonin wararka kasoo yeeraya Saraakiisha Ciidamada AMISOM ee ku aadan in la hakiyo Dagaalka.\nWaxa uu farta ku goday in AMISOM ay dalka u joogto xoreynta goobaha Alshabaab ay gacanta ku hayaan, balse aysan awood u laheyn inay hakiso dagaal heer gabogabo ah oo lagula jiro Maleeshiyada Alshabaab.\nDhanka kale, Taliyaha ciidanka Milatariga ee AMISOM Silis Ntaguru, ayaa dhankiisa ka sheegay in Ciidamada AMISOM ay ku nagaan doonaan Degmada Baraawe inta ay kala jaan-qaadayaan Jawiga, waxa uuna sheegay in duullaanka uu hakat galaayo ilaa laga qiimeeyo jihooyinka ay Ciidamadu ku duulayaan.


India oo ka hadashay doonyo la afduubtay\nCiidamada Badda India\nDowladda India ayaa maanta sheeggay in ay baadhitaan ku samaynaya warar sheegayay in burcad-badeedda Somalidu ay qabsadeen dhawr doonyood oo ay saarnaayeen in ka badan boqol madmaax oo Hindi ah.\nWakaaladaha wararka ayaa sheegaya in afduubka doonyahan ay soo sheegeen shaqaale saarnaa dooni laga lahaa dalka India oo ay todobaadkan sii daayeen burcad-badeedda Somalia.\nCiidamada badda ee India ayaa sheegay in mas'uuliyiinta gaadiidka baddaha la waydiistay in ay soo sheegaan doonyaha la la’yahay, laakiin ciidamada badda ee India waxay xuseen in ay doonayaan in ay kala caddeeyaan in dhamaanba doonyaha la sheeggay in la la’yahay ay yihiin qaar ay India leedahay iyo in kale.\nTodobaadkan ayaa ciidamada India ee ka qayb qaadanaya hawlgalka la dagaallanka burcad-badeedda waxaa ay ka hor tageen oo ay joojiyeen weerar ay burcad-badeedda Somalidu la damacsanaayeen in ay ku qaadaan markab wayn oo kuwa shixnaddaha qaada ah oo marayay meel ka baxsan xeebaha wadanka India.\nWargeyska the Times of India ayaa qoray in 8-da doonyood ee la sheegay in la la’yahay ay ka soo kicitimeen dalka Somalia, kuna sii jeedeen magaalada Dubai, wargeyskuna waxaa uu sheeggay inaanu wali jirin wax dalab ah oo ka soo baxay dhinaca burcad-badeedda Soomaaliya.


Yaa iib gayn kara Somaliland iyo Africa? Qalinkii: Eng. Faysal Ali Hussein | Hangool News\nNala Soo Xidhiidh\nYaa iib gayn kara Somaliland iyo Africa? Qalinkii: Eng. Faysal Ali Hussein\nDecember 13, 2017 - Written by Hangool News 1\nCaalamkani imika waxaa uu ku dhisanyahay sida aad u iibgaysid ama aad u xayaysiisid wadankaaga ama shakhsiyadaada. Wadanka ama dadka caalamka ugu horeeya ee buunbuuninta ama xayaysiinta ku horeeya waa Maraykanka. Waxay caalamka uga dhigeen in haddii aad ku noolaatid maraykan aad ku nooshahay janadii. In badan ayaad maqasheen “The American dream, the land of the heroes”.\nWaxay ka dhigeen in Maraykanku yahay Meesha ugu wanaagsan ee shakhsi ku noolaan karo. Taasina waxay sababtay in ka badan qarni in dad badan ay hiigsadaan riyada Maraykanka, “The American dream”. Hadaba waa ayo dadka mudnaanta badan leh inay iib geeyaan wadankooda.\ncid wal oo ku tacaluqda qorida, ama ‘Content writing’. Sida wariyaasha, film sameeyaasha, heesaaga, gabayaasha, bloggers iyo dadka shabakadaha social media ku xidhan ayay tahay inay wadanka Somaliland iyo Africa u gadaan inay tahay ‘Riyada cusub ee Caalamka’ .\nImikadan waxaa xaqiiq ah inay dad badani ku dhintaan maraykanka in ka badan dadka ku dhintay dagaalada Iraq ama Syria. Dilal ku tacaluqa gangnimo, drugs IWM ayaa ka dhiga wadooyinka Chicago iyo meelaha la midka. Laakiin waligaa wargaysyada ka maqli maysid. Waayo waa wax ay shabakadaha maraykanku ka simanyihiin inaanay dhaawicin muuqaalka dalkooda.\nSocial integrity ama sharafta dadkaaga oo aad ilaalisid waa mid aad u muhiim ah, door wayna ka qaadan karta horumarka dadkaaga. Mushkiladaha ugu badan ee Africa haysata waxaa weeyaan in hadii dhibaato yari dhacdo, markiiba aynu ku dagdagno tabideeda, taas oo viral noqonaysa oo caalamka wada gaadhaysa. Tusaale ahaan qaraxyo ka dhacay Kenya oo yaraa ayaa bari dhawayd noqday mid wadamo badani ka joojiyaan u dhoofida Kenya dadkooda. Halka 25,000 weerar ka dhaco Maraykanka, laakiin 4 ama 5 ayaad maqlaysaa kuwaas oo xidhiidh lagaga dhigayo Muslimka inay ka dambeeyaan. Halka dilal badan oo rag cadi geeysteen, laga dhigo in qofkaasi maskaxda lagaga jiray.\nHadii maalinta aad dhalatay lagu baro wax ama lagaa dhaadhiciyo inaad tahay Qofka ugu maskaxda badan aduunka, lagaa dhaadhiciyana inaad ku nooshahay wadanka ugu wanaagsan caalamka. Waxaad aaminaysaa inaad tahay qofka ugu maskaxda badan ku noolna wadanka aduunka ugu wanaagsan.\nHadaba waa hawl inoo taala inaynu ka midaysnaano iib gaynta wadankeena Somaliland iyo qaaradeena Africa. Dhalinta Somaliland waxay aad sanadadan badan u soo jeedsadeen inay ku faanaan ciidooda, taasina waa mid keentay in wadanka dad badani kusoo noqdaan kuna soo hirtaan.\nInaga ayaa loo baahanyahay inaynu dhaqankeena iyo dadkeena ka iibino caalamka. Waa inaynu u samaynaa waji calami ah dadkeena gabayaasha ah, heesaaga ah, reporterska iyo film-makerska. Waa inaynu samaynaa celebraties image iibgaynaya qadiyada Somaliland.\nDadka ku jira saaxada saxaafada, film-samaynta, gabayada, heesaayaasha iyo cid wal oo wax qortaana waa masuuliyad saran inaynu caalamka ka iibino Somaliland iyo Africa. Warka xuna aanaynu ku dag dagin tabintiisa.\nFaysal Ali Hussein waa Software Engineer iy visionary jecel in Somaliland noqoto mid ka muuqata khariidada caalamgi ah. Hadii aanu Faysal aanu qorayn Code, waxaa uu ku mashquulsanyahay akhriska buugaagta ku tacaluqa Philosophy, neuroscience iyo National developmentka. Faysal waxaa uu ku koray Hargeisa waxaanu ku noolyahay Toronto\nAkhri:- Shirkadda Daabacaada Buuggaagta Ee Hema Books Oo Sanadkan Tayaysan Manhajka Waxbarashadda Somaliland\nShirkadda Daabacaada Buugaagta Ee Hema Books Waxay Hanbalyo Iyo Bogaadin U Diraysaa Dhamaan Ardaydii Ku Guulaystay Imtaxaanaadka Shahaadiga Ah\nTartanka koobka aduunka oo ay afar koox isugu soo hartay\nWararka tartanka Koobka Adduunka\nMuxuu yahay ujeedka ay Soomaaliya ciyaartooy ugu dirtay Koobka Adduunka?\nCopyright © 2018 Hangool News ®All rights reserved.\nSite Designed By SomSite Designs


Wararka Maanta: Jimco, Mar 1 , 2013-Jaaliyadda Reer Jabuuti ee ku nool Magaalada Ottowa oo dhigay Dibadbax ay uga Horjeedaan Natiijadii Doorashada (SAWIRRO)\nDadkan ayaa waxay ku hor bannaabaxayeen safaaradaha Mareykanka iyo Fransiiska, waxaana ka dhex muuqday fannaanka weyn ee Cawaale Aadan ee u dhashay dalka Jabuuti. Bannaabaxayaasha ayaa waxay ku dhawaaqayeen erayo ka mid yihiin: ‘Ma dooneyno kaligii-taliye, maxaabiis u xirxiran siyaasad iyo erayo kale’, iyagoo dalbanayay in lasii daayo siyaasiyiinta xirxiran.\nMudaaharaadkan oo noqonaya kii ugu horreeyay oo xisbiga mucaaradka ah ee USN uu ku qabto meel dibadda ka ah Jabuuti ayaa wuxuu imaanayaa xilli dhawaan ay gudaha Jabuuti ka dhacayeen dibadbaxyo looga horjeedo natiijadii doorashooyinka baarlamaaniga ah ee bishii hore ka dhacay dalka Jabuuti.\nDibadbaxayda ka dhacay gudaha dalka ayaa waxay sababeen isku dhacyo dhexmaray taageerayaasha mucaaradka iyo ciidamada ammaanka Jabuuti, iyadoo kuwaasoo sababay dhaawcyo, iyadoo dhawaan afhayeenka USN, Daahir Axmed Faarax (Deef) uu sheegay in lagu xabsi guri lagu hayo.\nJabuuti ayaa waxaa 22-kii Feberaayo ee lasoo dhaafay ka dhacay doorasho baarlamaani ah, taasoo uu ku guuleysatay isbahaysiga talada dalka Jabuuti haya ee UMP, iyadoo xisbiga USN uu si aad ah ugu dhow yahay, laakiinse mas’uuliyiinta xisbiga ayaa sheegay in la qariyay natiijooyinka rasmiga ah ee doorashooyinka.\nMucaaradku waxay ku andacoonayaan inay heleen tiro ka badan inta lagu dhawaaqay, ayna doonayaan in si rasmi ah loogu dhawaaqo codadka la tiriyay, haddii kale ay socon doonaan dibadbaxyada ay gudaha dalka ka dhigayaan.\nDhanka kale, wasiirka arrimaha gudaha ee dalka Jabuuti, Xasan Dharaar Hufane ayaa ka dalbaday shacabka Jabuuti inaysan ka qaybgelin dibadbaxyo lagu abuurayo deggenaasho la’aan, isagoo xisbiyada mucaaradka ah ee qaba cabashadana ugu baaqay inay cabashadooda u gudbiyaan golaha dastuuriga ah ee dalka Jabuuti.


Isimada Puntland oo shir ka yeelanaya hanaanka ay u dhacayso doorashada soo socota (Dhegeyso) – Radio Daljir\nOktoobar 29, 2013 5:51 b 0\nGaroowe, October 29, 2013 – Isimada kala duwan ee deeganada Puntland ayaa waxaa dhowaan u furmaya shir balaaran oo ay uga hadlayaan amaanka iyo xasiloonida wakhtiga doorashada iyo doorka waxgaradka iyo arrimo kale oo badan.\nSuldaan siciid Maxamed Garaase oo ka mid ah isimada lana hadlay idaacada daljir waxaa uu sheegay in uu furmayo shirka, kaas oo ah mid intiisa badan diirada lagu saarayo in isimadu muujiyaan doorkooda xasilinta iyo nabadaynta doorashada dhacaysa.\nWaxaa uu sheegay Suldaan Garaase in deeganada Puntland ay dhiseen isimo isu tegay, isla markaasna ay markasta door ku leeyihiin dhacdooyinka horumarka leh ee u baahan in sida haboon loo maamulo.\nDocda kale suldaan siciid Maxamed Garaase waxaa uu isimada Puntland ugu baaqay in ay kaalinta haweenka ee xilibaanada muujiyaan wakhtigan la joogo, Suldaanka ayaa ka dalbaday isimada aan weli soo xulin xilibaanadooda in dumarka jaanis siiyaan.\n8-da janaayo ee sanadka 2014 waxaa dhacaysa doorasho madaxtinimo oo haatan Puntland looga diyaar garoobayo, taas oo habka qabiiliga ah u dhacaysa markii Afraad, xulista xilibaanada ayaa socota waxaana isimada iyo Qaramada midoobey ay dhowaan ka wada hadleen doorka haweenka ee baarlamanka.\nDhegeyso: Xaliimo Sacdiyo oo daljir ka tirsan ayaa waraystay Suldaan siciid maxamed Garaase


Wararka Maanta: Khamiis, Apr 1 , 2021-Puntland oo ka hadashay dilka sarkaal katirsanaa laanta dambi baarista oo Gaalkacyo lagu dilay\nTaliyaha ciidanka booliiska gobolka Mudug, gaashaanle sare Muumin Cabdi Shire ayaa sheegay in ay ku rajo weyn yihiin in ay gacanta kusoo dhigaan dadkii ka dambeeyay dilka sarkaalka dambi baaraha ahaa.\nTaliyuhu wuxuu sheegay in ay gacanta ku hayaan dhammaan dadkii ka dambeeyay dilalkii Gaalkacyo loogu geysan dadka haldoorka ah.\nKowdii bishii hore ayay ahayd markii Gaalkacyo lagu dilay AUN, Jamaal Faarax Aadan oo ahaa saxafi arrimaha ammaanka Gaalkacyo aad uga hadli jiray islamarkaana cambaarayn jiray ficillada ururka Alshabab.\nAlshabaab ayaa dilkiisa si rasmi ah u sheegtay iyagoo ku tilmaaameen inuu ahaa sirdoon katirsan ciidanka Puntland.\n16-kii bishii March sarkaal ciidan oo lagu magacaabo Warsame Yuusuf Axmed (Warsame Yeey), oo la dhashay Madaxweynihii hore ee Soomaaliya Cabdullaahi Yuusuf Axmed, ayaa ka badbaaday qarax gaarigiisa loogu xiray.\nDhawaan, waxaa la filayaa in maxkamad lasoo taago dad badan oo laamaha amnigu u hayaan dilalkii iyo qaraxyadii lagu laayay masuuliyiin iyo dad shacab oo Puntland kasoo jeeda.